Κι αν οι φωτογραφίες της Γούντμαν ήταν χορός και μουσική; | Η Εφημερίδα των Συντακτών\nΕΝΤΥΠΗ ΕΚΔΟΣΗ 04.05.2022, 18:50\nΜια ευαίσθητη χορογραφική «ανάγνωση» του σπουδαίου έργου της Αμερικανίδας φωτογράφου από τη χορογράφο Αθανασία Κανελλοπούλου και τη συνθέτρια Κωνσταντίνα Πολυχρονοπούλου.\n«Είμαι μέσα στη φωτογραφία; Μπαίνω μέσα ή βγαίνω έξω από τη φωτογραφία; Θα μπορούσα να είμαι ένα φάντασμα, ένα ζώο ή ένα νεκρό σώμα, και όχι απλά ένα κορίτσι που στέκει στη γωνία;».\nΤα λόγια ανήκουν στη Φραντσέσκα Γούντμαν, μια Αμερικανίδα φωτογράφο με σπάνια, ευαίσθητη ματιά, η οποία πέθανε τόσο νέα (αυτοκτόνησε το 1981 σε ηλικία 22 ετών, πηδώντας από τη σοφίτα ενός κτιρίου στη Νέα Υόρκη) αλλά μας χάρισε φωτογραφίες που γοητεύουν και προβληματίζουν μέχρι και σήμερα. Οχι μόνο γιατί είναι χαρακτηριστικές των ανησυχιών της εποχής αλλά κυρίως για τον μοναδικό τρόπο που ένα νέο κορίτσι εστιάζει με τον φακό του στη γυναικεία φύση, το βλέμμα, στην τρωτότητα της θηλυκής υπόστασης.\nΣαράντα και πλέον χρόνια πέρασαν από τον θάνατο της Γούντμαν κι όμως συνεχίζει να εμπνέει καλλιτέχνες, όπως τη χορογράφο Αθανασία Κανελλοπούλου που δημιούργησε μια χορογραφική ονειροπόληση πάνω στο έργο της φωτογράφου με τίτλο «Nadja - Who Am I?». Το έργο έκανε πρεμιέρα στο 27ο Διεθνές Φεστιβάλ Χορού Καλαμάτας και επρόκειτο να ανεβεί στην Αθήνα τον Νοέμβριο, ωστόσο, λόγω κορονοϊού περιμένουμε τελικά την αθηναϊκή του πρεμιέρα στο Σύγχρονο Θέατρο τώρα, στις 9 και 10 Μαΐου.\nΤέσσερις δυνατές ερμηνεύτριες συναντιούνται επί σκηνής και επιχειρούν να μας μεταφέρουν σ’ έναν κόσμο όπου τα σώματα εκτίθενται στη φθορά του χρόνου, στα βλέμματα των άλλων, αλλά και στις δικές τους διεκδικήσεις και αγωνίες. Εξαφανίζονται, χάνονται μέσα σε καθρέφτες, αναζητούν την ολότητα, τη γήινη διάστασή τους, τον αληθινό, ουσιαστικό εαυτό.\n«Εδώ και περίπου δέκα χρόνια, από τότε που είδα μια έκθεση της Γούντμαν, μου γεννήθηκε η επιθυμία να τη μελετήσω και να δώσω μια προσωπική διάσταση και ερμηνεία στις φωτογραφίες της. Είναι εντυπωσιακό πώς μια τόσο νεαρή γυναίκα, μια έφηβη, κατάφερε να αποτυπώσει μέσα από τον φωτογραφικό φακό θέματα υπαρξιακά, ταυτότητας και ουσιαστικής αναζήτησης», αναφέρει η χορογράφος Αθανασία Κανελλοπούλου.\n«Οι φωτογραφίες της κινούνται διαρκώς σε ένα μεταίχμιο, σε έναν ενδιάμεσο οριακό χώρο, μεταξύ ορατού και αόρατου, φανταστικού και πραγματικού, ζωής και θανάτου. Κύριο στοιχείο των εικόνων της είναι η αργή ταχύτητα, που έχει ως αποτέλεσμα οι φωτογραφίες να φαίνονται θολές, φευγαλέες. Σαν ένα φάντασμα να κινείται στον χώρο μαζί της, ή ένας άλλος εαυτός. Ή σαν να κλείνει συνωμοτικά το μάτι στον θάνατο. Με συγκινούν η απενοχοποίηση και η απογύμνωση του σώματός της στον φακό, η εφηβική αθωότητα, που ταυτόχρονα κρύβει πολύ πόνο για την ενηλικίωση, και η αναπόφευκτη φθορά, που είναι έκδηλη ακόμα και σε ένα τόσο νεανικό σώμα».\n«Προσπάθησα να αγκαλιάσω και να αναδείξω αυτό το γυναικείο βλέμμα που είναι τόσο διαπεραστικό και καθηλωτικά αληθινό. Αλλά δεν κατάφερα να παραμείνω σε μια συγκεκριμένη μουσική κατεύθυνση. Επικεντρωνόμουν κάθε φορά στο διαφορετικό χορογραφικό υλικό που αποζητούσε η Αθανασία και στη μοναδική ερμηνεία-ταυτότητα της κάθε χορεύτριας», λέει η Κωνσταντίνα Πολυχρονοπούλου, που έντυσε μουσικά το έργο.\nΕστιάζει άραγε μόνο στο γυναικείο βλέμμα η παράσταση; «Στις φωτογραφίες της Γούντμαν είναι εμφανής η απουσία του ανδρικού βλέμματος, πράγμα που υποδηλώνει και τη μοναξιά της γυναίκας δημιουργού. Ομως το έργο της, και κατ’ επέκταση ο στόχος της δικής μας παράστασης, είναι να δώσει μια πανανθρώπινη διάσταση σε σχέση με την ανθρώπινη φύση και υποκειμενικότητα∙ τη δύναμη που αντλούμε μέσα από την ανθρώπινη ευθραυστότητα», λέει η Αθ. Κανελλοπούλου για το «Nadja - Who Am I?» που εμπνεύστηκε τον τίτλο του από το ομώνυμο βιβλίο του Αντρέ Μπρετόν.\n📌 ΙNFΟ: Σύγχρονο Θέατρο, Ευμολπιδών 45, Αθήνα 118 54, (Μετρό Κεραμεικός), 9-10 Μαΐου στις 21.00. «Nadja - Who Am I?».\nΣενάριο, σκηνοθεσία, χορογραφία: Αθανασία Κανελλοπούλου.\nΔιεύθυνση φωτογραφίας/editing: Ιωάννης Καρούνης.\nΕρμηνεύτριες: Βασιάνα Σκοπετέα, Μαρία Φουντούλη, Λία Χαμηλοθώρη, Ματίνα Κωστιάνη.\nΠρωτότυπη μουσική σύνθεση: Κωνσταντίνα Πολυχρονοπούλου.\nΕισιτήρια: 10-12 ευρώ. Προπώληση: TicketServices.gr, τηλεφωνικά στο 210-7234567 και στο ταμείο του θεάτρου.


Τέλος στο όνειρο του ευρωπαϊκού τελικού για την Γουέστ Χαμ! – Alpha Πάτρας\nΒρίσκεστε σε:Αρχική»Σπορ»Τέλος στο όνειρο του ευρωπαϊκού τελικού για την Γουέστ Χαμ!\nΤέλος στο όνειρο του ευρωπαϊκού τελικού για την Γουέστ Χαμ!\nΑπό Alpha Patras - D\t 06/05/2022 Χωρίς σχόλια\nΜε μοναδικό στόχο την νίκη η Γουέστ Χαμ ταξίδεψε στην Φρανκφούρτη για να αντιμετωπίσει την Άιντραχτ στην ρεβάνς την ήττας του 2-1 στο Λονδίνο, ελπίζοντας για μία ιστορική πρόκριση στον τελικό του Γιουρόπα Λιγκ.\nΤα «σφυριά» ξεκίνησαν πολύ δυναμικά την αναμέτρηση πιέζοντας την αντίπαλό της και κερδίζοντας μέτρα στον αγωνιστικό χώρο, κρατώντας τους γηπεδούχους μακριά από τα καρέ τους.\nΩστόσο, στο 17ο λεπτό, μία βαθιά μπαλιά στην πλάτη της άμυνας των φιλοξενούμενων έγινε η αφορμή για τον Κρέσγουελ να γκρεμίσει τον Χάουγκε λίγο πριν ο Κολομβιανός επιθετικός βγει μόνος του σε τετ-α-τετ με τον Αρεολά. Ο ρέφερι της αναμέτρησης έδειξε την κίτρινη κάρτα στον Άγγλο αμυντικό όμως μετά από παρέμβαση του VAR, άλλαξε την απόφασή του αποβάλλοντας τον παίκτη της Γουέστ Χαμ.\nΤο έργο της ομάδας του Ντέιβιντ Μόγες ήταν αρκετά δύσκολο, αγωνιζόμενη για 75 περίπου λεπτά με αριθμητικό μειονέκτημα και η φάση του 26ου λεπτού έκανε ακόμη πιο δύσκολη την αποστολή της. Ο Κνάουφ πάτησε στην περιοχή του Αρεολά από τα αριστερά, γύρισε την μπάλα στο ύψος του πέναλτι και από εκεί, ο αμαρκάριστος Μπορέ δεν είχε πρόβλημα να νικήσει τον Γάλλο γκολκίπερ για το 1-0.\nΗ Γουέστ Χαμ αμύνθηκε με επιτυχία στο υπόλοιπο του πρώτου μέρους ενώ έφτασε πολύ κοντά στο γκολ στο 45ο λεπτό, όμως η εκτέλεση φάουλ του Μπόουεν απομακρύνθηκε πάνω στην γραμμή από τον Εντινγκά, με το 1-0 να παραμένει μέχρι την ανάπαυλα.\nΣτην επανάληψη, η Άιντραχτ συνέχισε να είναι κυρίαρχη στο παιχνίδι, εκμεταλλευόμενη την αριθμητική της υπεροχή, χωρίς ωστόσο να γίνεται επικίνδυνη για την εστία του Αρεολά. Από την άλλη, τα «σφυριά» απείλησαν για πρώτη φορά με την συμπλήρωση μίας ώρας παιχνιδιού με την κεφαλιά του Ντόουσον να καταλήγει στην αγκαλιά του Τραπ.\nΟι γηπεδούχοι δεν ρίσκαραν, έριξαν τον ρυθμό του αγώνα και εκμεταλλεύτηκαν στο έπακρο το αριθμητικό τους πλεονέκτημα, διατηρώντας την Γουέστ Χαμ μακριά από την εστία της και περιμένοντας καρτερικά το τελευταίο σφύριγμα του ρέφερι Μανθάνο.\nΣτο 76ο λεπτό της αναμέτρησης, ο πάγκος του γερμανικού συλλόγου καθυστέρησε να δώσει την μπάλα για να συνεχιστεί το παιχνίδι, με τον Ντέιβιντ Μόγες να εκνευρίζεται και να αποβάλλεται, αφήνοντας στο πόστο του τον βοηθό του.\nΜε την συμπλήρωση 80 λεπτών αγώνα, η Γουέστ Χαμ δεν τήρησε το «fair play» μετά τον τραυματισμό του Χάουγκε με αποτέλεσμα να υπάρξουν σφοδρές αντιδράσεις από τους γηπεδούχους, με τον ρέφερι της αναμέτρησης να ρίχνει γρήγορα τους τόνους μοιράζοντας από μία κάρτα σε Μπενράχμα και Κνάουφ για την αψιμαχία τους.\nΣτα τελευταία λεπτά, οι παίκτες της Άιντραχτ Φρανκφούρτης κατάφεραν να προστατέψουν το προβάδισμά τους και μάλιστα απείλησαν με τον νεοεισελθόντα Πασιένσα στο 83’ και τον Χρούστιτς στο 86’, ωστόσο , το 1-0 παρέμεινε με την ομάδα του Όλιβερ Κλάσνερ να παίρνει το εισιτήριο για τον τελικό της Σεβίλλης και την Γουέστ Χαμ να μην καταφέρνει να βρεθεί στον πρώτο της τελικό ευρωπαϊκής διοργάνωσης μετά το 1976.\nΠροηγούμενο άρθροΜπήκε τέλος στο ευρωπαϊκό όνειρο της Λέστερ στην Ρώμη από τον… Μουρίνιο και τον Έιμπραχαμ!\nΕπόμενο άρθρο «Χειραποσκευές»


Επίσκεψη του Υπουργού Υποδομών και Μεταφορών κ. Κώστα Καραμανλή στο αμαξοστάσιο Ελληνικού για την παραλαβή των πρώτων από τους 25 συνολικά νέους, σύγχρονους συρμούς Τραμ - Serres TV | Η διαδικτυακή τηλεόραση των Σερρών\nΑναρτήθηκε: Sep 9, 2020 από serrestv2 στην κατηγορία: Πολιτικά προβολές: 144 Tags (Λέξεις κλειδιά): Καραμανλής\n- Η Αττικό Μετρό Α.Ε. φροντίζει για τη δημιουργία νέων χώρων πρασίνου, αλλά και για τον εμπλουτισμό του πρασίνου σε υφιστάμενα πάρκα με τη φύτευση νέων δένδρων, θάμνων, κ.λ.π.. Έχει ήδη ολοκληρωθεί η ανάπλαση ελεύθερων κοινόχρηστων χώρων, καθώς και η ανάπλαση των πλατειών Κοραή, Αλικάκου, Δεληγιάννη και περιοχής Ευαγγελίστριας.\n- Επίσης, έχει ήδη ολοκληρωθεί η ανακατασκευή και βελτίωση χιλιομέτρων πεζοδρομίων καθ’ όλο το μήκος του έργου.\n- Στο πλαίσιο επίσης του έργου, εγκαθίσταται ένα νέο σύγχρονο σύστημα αποκομιδής απορριμμάτων με υπόγειους «έξυπνους» κάδους συλλογής.


Ανησυχητικά τα μηνύματα την παγκόσμια ημέρα για τον καρκίνο - Διαγνωστική Μαστογραφία\nHome / Νέα / Αρθρογραφία / Ανησυχητικά τα μηνύματα την παγκόσμια ημέρα για τον καρκίνο\nΑνησυχητικά τα μηνύματα την παγκόσμια ημέρα για τον καρκίνο\nΣτις 4 Φεβρουαρίου, παγκόσμια ημέρα κατά του καρκίνου, οι ανακοινώσεις στον αμερικάνικο και αγγλικό τύπο για την ασθένεια δεν ήταν καθόλου ευοίωνες, ούτε καθησυχαστικές. Σύμφωνα με τις ανακοινώσεις αυτές, μία στις δύο γυναίκες και ένας στους τρεις άντρες στις Η.Π.Α. θα αναπτύξουν καρκίνο κάποια στιγμή στη ζωής τους, ενώ η ίδια αναλογία αναφέρεται και στη Μεγάλη Βρετανία, με ένας στους δύο άντρες και γυναίκες να αναμένεται να διαγνωστούν με κακοήθεια κατά τη διάρκεια της ζωής τους.\nΗ έρευνα διεξήχθη από το ερευνητικό ινστιτούτο για τον καρκίνο του Ηνωμένου Βασιλείου (Cancer Research UK) και για τα συμπεράσματά της χρησιμοποιήθηκαν πιο εξελιγμένες τεχνικές υπολογισμού συγκριτικά με προηγούμενες μετρήσεις. Οι υπογράφοντες τη μελέτη κατέληξαν πως «ένα στα δύο παιδιά που γεννιέται σήμερα θα αναπτύξει καρκίνο κάποια στιγμή στη ζωή του», ενώ οι αιτίες που έχουν οδηγήσει στην εντυπωσιακή αυτή αύξηση της αναλογίας των ανθρώπων που αναμένεται να ασθενήσουν από καρκίνο, αποδίδεται στην αύξηση του μέσου όρου επιβίωσης πάνω από τα 65 χρόνια και στη βελτίωση της φροντίδας υγείας. Στα ευρήματα άγγλων και αμερικανών επιστημόνων – ερευνητών αξίζει να αναφερθεί η σημαντική αύξηση καρκίνου των πνευμόνων ως η πρώτη αιτία θανάτου σε γυναίκες υπερκεράζοντας ως αιτία τον καρκίνο του μαστού στις ανεπτυγμένες χώρες. Στις αρχές Φεβρουαρίου, μία νέα έρευνα, δημοσιευμένη στα Ογκολογικά Χρονικά ( Annals of Oncology), υποστηρίζει ότι το 2015 οι θάνατοι από καρκίνο του πνεύμονα θα ξεπεράσουν αυτούς που οφείλονται στον καρκίνο μαστού στις γυναίκες στην Ευρώπη, ενώ ήδη ο καρκίνος του πνεύμονα αποτελεί την πρώτη αιτία θανάτου στις ανεπτυγμένες χώρες, αντανακλώντας την επιδημία καπνίσματος ανάμεσα στο γυναικείο πληθυσμό. Επιπρόσθετα, αξίζει να σημειωθεί η αύξηση του καρκίνου του στομάχου, του ήπατος, του παχέως εντέρου και του τραχήλου της μήτρας στον πληθυσμό αναπτυσσόμενων χωρών, εξαιτίας της υιοθέτησης του δυτικού πρότυπου ζωής και διατροφής.\nπαγκόσμια ημέρα κατά του καρκίνουκαρκίνοςcancer research UK\nΠροηγούμενο Άρθρο\tΟ Καρκίνος του Μαστού σε Νέες Γυναίκες\nΕπόμενο Άρθρο\tNewsletter Φεβρουαρίου 2015


Κατούνα Κου Πε Πε: 03/07/15\nΑΠΑΝΤΕΣ ΧΡΗΖΟΜΕΝ ΜΕΤΑΝΟΙΑΣ*\nΣεβασμιώτατοςΜητροπολίτης Αιτωλίας και Ακαρνίας κ. Κοσμάς\n«Ἠμεῖς Χριστιανοί μου, δίκαιοι ἤ ἁμαρτωλοί εἴμεθα; Ἀνίσως καί εἴμεθα δίκαιοι, καλότυχοι καί τρισμακάριοι. Εἰ δέ καί εἴμεθα ἁμαρτωλοί, τώρα εἶναι καιρός νά μετανοήσωμεν, νά παύσωμεν ἀπό τά κακά καί νά κάμνωμεν τά καλά, διότι ἡ κόλασις μᾶς καρτερεῖ.\nΠότε θά μετανοήσωμεν; Ὄχι αὔριον ἤ μεθαύριον, ἀλλά σήμερον, διότι ἕως αὔριον, δέν ἠξεύρομεν τί θά πάθωμεν».\nΑὐτά τά πατρικά, τά προτρεπτικά, τά ἁγιασμένα λόγια περιλαμβάνονται στήν πρώτη διδαχή τοῦ μεγάλου μας ἁγίου Κοσμᾶ τοῦ Αἰτωλοῦ, τοῦ κήρυκος τῆς μετανοίας.\nἘκεῖνος πού ἄφησε τήν προσωπική του ἡσυχία, τήν ἄσκησί του καί τήν ἀγαπημένη του ἔρημο, πού προτιμοῦσε νά χαθῆ γιά νά σωθοῦν οἱ ἀδελφοί του, καλεῖ ὅλους νά μετανοήσουν.\nἉγιασμένος, καθαρός στή ζωή, ἄγγελος ἐπίγειος, γνωρίζει σάν πνευματέμφορος πατέρας, τί εἶναι ἁμαρτία, τί εἶναι μετάνοια, ποῦ ὁδηγεῖται ἡ ψυχή ὅταν κλείσει ὁ ἄνθρωπος τά μάτια καί φύγει ἀμετανόητος ἀπό τόν πρόσκαιρο καί μάταιο αὐτό κόσμο, ἀλλά καί πῶς ἐλευθερώνεται, σώζεται, ἁγιάζεται, ὅταν, εἰλικρινά καί συνειδητά, μετανοήσει…\nΑὐτή τήν ἀνάγκη τῆς μετανοίας, ὅλων τῶν ἀνθρώπων, ἅς ἐπιτραπῆ νά σχολιάσουμε μέ ἁπλές σκέψεις:\nἩ μετάνοια, προϋποθέτει τήν παρουσία, τήν ὕπαρξι, τήν διάπραξι τῆς ἁμαρτίας. Ἡ μετάνοια ἐπιδιώκεται καί βιώνεται ἀπό τόν χριστιανό, μέ ἀνύστακτη ἐπιμέλεια, γιά νά ἐλευθερωθῆ ὁ ἄνθρωπος ἀπό τήν θανατηφόρο ἁμαρτία. Ὁ ἄνθρωπος, ὁ χριστιανός πού ζεῖ μέσα στήν ἁμαρτία, εἶναι ἐκτός ἑαυτοῦ. Γιά νά μετανοήση, πρέπει νά ἔλθη εἰς ἑαυτόν, στά λογικά του.\nΣ’ ὁλόκληρη τήν πατερική παράδοσι, τονίζεται, ὅτι ἡ μετάνοια δέν ἐξαντλεῖται σέ ὁρισμένες ἀντικειμενικές βελτιώσεις τῆς συμπεριφορᾶς, οὔτε σέ τύπους καί σχήματα ἐξωτερικά, ἀλλά ἀναφέρεται σέ μιά βαθύτερη καί καθολικώτερη ἀλλαγή τοῦ ἀνθρώπου.\nΔέν εἶναι μιά παροδική συντριβή ἀπό τή συναίσθησι διαπράξεως κάποιας ἁμαρτίας, ἀλλά μιά μόνιμη πνευματική κατάστασι, πού σημαίνει σταθερή κατεύθυνσι τοῦ ἀνθρώπου πρός τό Θεό, καί συνεχή διάθεσι γιά ἀνόρθωσι, θεραπεία καί ἀνάληψι τοῦ πνευματικοῦ ἀγῶνα.\nΜετάνοια εἶναι τό νέο φρόνημα, ἡ νέα σωστή πνευματική κατεύθυνσι, πού πρέπει νά συνοδεύη τόν ἄνθρωπο, μέχρι τή στιγμή τοῦ θανάτου.\nΜετάνοια εἶναι, ἡ δυναμική μετάβασι ἀπό τήν παρά φύσι κατάστασι τῶν παθῶν καί τῆς ἁμαρτίας, στήν περιοχή τῆς ἀρετῆς καί τοῦ κατά φύσιν, εἶναι ἡ τελεία ἀποστροφή τῆς ἁμαρτίας καί ἡ πορεία ἐπιστροφῆς στό Θεό.\nἩ συναίσθηση τῆς ἁμαρτωλότητος, εἶναι τό ξεκίνημα γιά τήν ἀνακάλυψι τῆς κάθε ἁμαρτίας, τήν ἀληθινή μετάνοια, τήν εἰλικρινῆ ἐξομολόγησι καί τήν ἀπάλειψι τῶν ἁμαρτιῶν μας.\nΧρειάζεται ὅμως νά συνειδητοποιήση ὁ ὁδηγούμενος στήν μετάνοια, τό φοβερό, τό καταστρεπτικό, τό θανατηφόρο τῆς ἁμαρτίας, καί νά θελήση νά τήν ἀποτινάξη χωρίς ἐπιφυλάξεις.\n«Ἁμαρτία ἐστίν ἀνομία» (Ἀ’ Ἰωάννου 3, 4) μᾶς λέει τό Πανάγιο Πνεῦμα διά τοῦ Εὐαγγελιστοῦ Ἰωάννου.\nἉμαρτία εἶναι, παράβασις τοῦ Θείου Νόμου.\nὉ Θεός μας ἐνομοθέτησε τόν νόμον Του, ὄχι γιά τή ἐξυπηρέτησι τῶν ἰδικῶν Του συμφερόντων, οὔτε γιά τή δόξα Του καί τήν ἁγιωσύνη Του, διότι εἶναι ἀνενδεής.\nΤόν νόμον Του τόν ἐνομοθέτησε, γιά τό δικό μας ψυχικό συμφέρον, ἀπό ἀγάπη καί εὐσπλαχνία κινούμενος.\nὍποιος ἁμαρτάνει, παραβαίνει τόν θεῖο νόμο καί γίνεται παραβάτης καί ἔνοχος ἔναντι τοῦ Θεοῦ, δέν ἀναγνωρίζει Κύριό του τόν Θεό, ἀλλά τόν διάβολο. Ὁ Ἀπ. Παῦλος, ὀνομάζει τό προπατορικό ἁμάρτημα «ἀπάτη τοῦ διαβόλου».\nΚατά τούς θεοφόρους Πατέρας ὁ διάβολος εἶναι ὁ ἀρχηγός καί πρωταίτιος τῆς ἁμαρτίας, καί ὁ ἄνθρωπος συναίτιος.\nΟἱ πρωτόπλαστοι μποροῦσαν νά ἐπιλέξουν, εἴτε νά ζοῦν κοντά στόν Θεό, εἴτε νά ἀπομακρυνθοῦν ἀπό Αὐτόν.\nὉ Ἀδάμ ἐπέλεξε τό δεύτερο. Παρήκουσε τόν Δημιουργό, καί ἀντάλλαξε τήν φιλία τοῦ Θεοῦ, μέ τήν ὑποδούλωσι στόν διάβολο. Καί ἀπεκόμισε μέ τήν ἁμαρτία του, τίς γνωστές συνέπειες οἱ ὁποῖες ἁπλώθηκαν σέ ὅλο τόν κόσμο.\nΤό ἴδιο ἔκανε καί ὁ ἐπιστρέψας βέβαια, ἄσωτος υἱός.\nὉ ἄσωτος ἀπομακρύνθηκε ἀπό τήν ἀγάπη, τή σκέπη, ἀπό τήν φροντίδα, ἀπό τήν ἀγκάλη τοῦ πατέρα, πορεύθηκε «εἰς χώραν μακράν». Καί ἐκεῖ ἔζησε πάλι τίς φοβερές συνέπειες τῆς ἁμαρτίας του.\nὉ Ἀπόστολος Ἰωάννης μᾶς γνωρίζει ὅτι: «ὁ ποιῶν τήν ἁμαρτίαν ἐκ τοῦ διαβόλου ἐστίν» (Α’ Ἰωάν. γ’).\nἈπό κάθε ἄνθρωπο ὀφείλει νά γίνη συνείδηση, ὅτι ἡ ἁμαρτία εἶναι θέλημα καί ἐπιδίωξη τοῦ διαβόλου καί φέρει στόν ἄνθρωπο τήν ἀποξένωσι καί τόν χωρισμό ἀπό τόν Θεό. Εἶναι πνευματική θανατηφόρος ἀσθένεια τοῦ ἀνθρώπου. Εἶναι ἔξοδος τοῦ ἀνθρώπου ἀπό τό κατά φύσιν, καί κίνησίς του, πρός τό παρά φύσιν.\nΝοιώθει αὐτή τήν ἀσθένεια ὁ προφήτης Δαυίδ καί φωνάζει πρός τόν μέγα Ἰατρόν: «ἴασαι τήν ψυχήν μου ὅτι ἥμαρτόν σοι». Ὁ ἴδιος ὁ Χριστός μας ὀνομάζει τήν ἁμαρτία ἀσθένεια. «Οὔ χρείαν ἔχουσιν οἱ ὑγιαίνοντες Ἰατροῦ, ἀλλά οἱ κακῶς ἔχοντες» (Λουκ. ε΄, 31).\nΑὐτή ἡ ἀσθένεια τήν ὁποία φέρει στόν ἄνθρωπο ὁ διάβολος, δέν μᾶς ἀφήνει νά γευώμαστε τά ἀγαθά τοῦ Θεοῦ μας. Αὐτός πού ἁμαρτάνει σκοτίζεται, χάνει τήν πνευματική διαύγεια, δέν μπορεῖ νά γνωρίση, νά νοιώσει, νά δῆ τό Θεό, ἀποστερεῖται τή χάρι τοῦ Θεοῦ Πατρός, ἀποκόπτεται ἀπό τήν Ἐκκλησία τοῦ Χριστοῦ, ἀπό τήν εὐλογία της, ἀπό τά χαριτόβρυτα ἁγιαστικά, ἀπό τά σωστικά μυστήρια, ἀπό τό φωτισμό τοῦ Θεοῦ, καί πορεύεται εἰς «χώραν ξένην» ἀπό τήν παρουσία τοῦ Θεοῦ. Γιά παράδειγμα, ἀφοῦ ὁ ἄσωτος διεσκόρπισε τίς θεῖες δωρεές μέ τήν ἀποστασία του, ἔζησε τόν λιμό τόν ἰσχυρό, μέ τήν «παντελῆ σπάνιν τῶν τήν ψυχήν συγκρατούντων πνευματικῶν βρωμάτων», ὅπως λέει ὁ Ἅγιος Μάξιμος ὁ Ὁμολογητής «Ἤρξατο ὑστερεῖσθαι ὁ ἄσωτος» (Λουκ. ιγ΄, 14).\nὍπως ὁ ἀσθενής σωματικῶς δέν μπορεῖ νά ἀπολαύσῃ ὅλα τά ὑλικά ἀγαθά τοῦ Θεοῦ, ἔτσι ὁ ψυχικά ἀσθενής, ὁ ἐν ἁμαρτίᾳ παραμένων, δέν μπορεῖ νά χορτάσῃ τά πνευματικά ἀγαθά, νοιώθει κενός – ἔρημος, γιατί μόνο ὁ Θεός, ὅπως λέει ὁ Ἅγιος Γρηγόριος ὁ Παλαμᾶς, φέρει χορτασμό στόν ἄνθρωπο.\nΟἱ ἄνθρωποι σήμερα, ἔχουν ὅλα τά ἀγαθά τῆς γῆς. Τά χαίρονται; Τά ἀπολαμβάνουν μέ πηγαία χαρά, εἰρήνη, εὐτυχία;\nΜέ πολλή ἀγωνία, ταραχή καί ἀβεβαιότητα ζοῦν, δέν μποροῦν νά χαροῦν τό πλήρωμα τῆς χαρᾶς καί τῆς εἰρήνης, γιατί ἡ ἁμαρτία δέν ἀφήνει νά κατοικήσει στήν καρδιά ὁ εἰρηνοποιός Χριστός. Καί αὐτά τά ὑλικά ἀγαθά δέν τά χαίρονται ὅπως θά ἐπιθυμοῦσαν. Γιατί ζοῦν, ἁμαρτάνοντες, μέσα σέ διαρκῆ σύγχυσι.\nἩ ἁμαρτία ἀπό τή φύσι της εἶναι γεννήτρια τῆς συγχύσεως καί τῆς ταραχῆς.\nΔέν τό ὁμολογεῖ ὁ προφήτης; «Ἐν ἐμοί ἐταράχθη ἡ καρδία μου».\n«Γιά τούς ἁμαρτωλούς ἀνθρώπους, δέν ὑπάρχει ποτέ γαλήνη… ἀλλά νοιώθουν ταραχή μεγαλύτερη ἀπό ὁποιοδή-ποτε πέλαγος…», λέει ὁ Ἰ. Χρυσόστομος καί συνεχίζει: «Ὅσοι ἁμαρτάνουν καί δέν μετανοοῦν, συζοῦν μέ τό διαρκῆ φόβο».\nΚαί ὁ ἅγ. Νικόδημος ὁ Ἁγιορείτης γράφει: «Ἐάν ἐσύ ζητᾶς νά ἔχης εἰρήνην μέ τήν ἁμαρτίαν καί μέ τούς ἐχθρούς τοῦ Θεοῦ δαίμονας, ἤξευρε ὅτι ἡ συνείδησίς σου, δέν θέλει παύση ἀπό τό νά σέ πολεμᾶ…».\nΜόνον ὁ Χριστός, μπορεῖ, νά προσφέρῃ ἐκ νέου στόν ἄνθρωπο τήν ἀληθινή εἰρήνη.\nἈκόμη ἡ ἀσθένεια, ἡ ἁμαρτία, ἐξασθενεῖ τόν ἄνθρωπο, τόν ὑποδουλώνει στά πάθη καί τόν κάνει δοῦλο τοῦ Σατανᾶ. «Ὦ, τίς ἤττηται, τοῦτο καί δεδούλωται…» (Β’ Πετρ. β΄, 19). Ἡ ἁμαρτία εἶναι σκληρή δουλεία τοῦ ἀνθρώπου στά πάθη καί τό διάβολο. Πόσο ὠραία παριστάνει αὐτή τήν πραγματικότητα ὁ Ἀπόστολος Παῦλος μέ τά θεόπνευστα λόγια του:! «Οὐ γάρ ὅ θέλω ποιῶ ἀγαθόν. ἀλλ’ ὅ οὐ θέλω κακόν, τοῦτο πράσσω» (Ρωμ. ζ’, 19).\nΤήν ζεῖ τή δουλεία ὁ ἄνθρωπος πού ἁμαρτάνει. Ὑποφέρει ἀπό τήν ἁμαρτία, ἀλλά δέν μπορεῖ νά ἐλευθερωθῇ μόνος του. Πόσο ἁπλό π.χ. φαίνεται τό πάθος τοῦ καπνίσματος. Πόσο δύσκολο, ὅμως, εἶναι νά ἐλευθερωθῇ ὁ ἄνθρωπος, πού ἄφησε τόν ἑαυτό του νά ὑποχωρήσῃ σέ αὐτή τήν ἀδυναμία, τήν ἀσθένεια. Προμηθεύς δεσμώτης, ἀλύτρωτος καταντᾶ.\nΤό διακηρύσσει καθαρά ὁ Κύριος: «Πᾶς ὁ ποιῶν τήν ἁμαρτίαν δοῦλος ἐστι τῆς ἁμαρτίας…», φυσικά καί τῶν συνεπειῶν της.\nΓλυκάθηκε στήν ἀρχή μέ τήν ἁμαρτία του ὁ ἄσωτος, ἀλλά στή συνέχεια ἄφησε μόνιμη αἴσθησι στυφότητος καί πικρίας, ἡ ἁμαρτία. Μά αὐτή ἡ ρίζα τῆς ἁμαρτίας, εἶναι ρίζα πικρίας. Ὅπως γράφει ὁ Ζυγαβηνός «εἶναι κεράτια, κατά ἀναγωγήν αἱ ἡδοναί … Ὥσπερ ἐκεῖνα γλυκαίνουσιν ἐπί βραχύ τήν γεῦσιν, εἶτα στύφουσιν ἐπί πλεῖον, οὕτω καί αὗται τό μέν ἡδῦνον πρῶτον καί πρόσκαιρον ἔχουσι, τό δέ πικραῖνον ὕστερον καί αἰώνιον».\nἩ γλυκύτητα τῆς ἡδονῆς εἶναι πρόσκαιρη, ἡ πικρότητα τῆς ὀδύνης μακροχρόνια καί αἰώνια. Γιατί ἄν δέν θεραπευθεῖ ἡ ἀσθένεια, θά ἔλθῃ ὁ θάνατος, ὁ αἰώνιος θάνατος. Μή λησμονοῦμε ποτέ αὐτό πού ὁ Ἅγιος Κοσμᾶς μᾶς λέει: «Νά παύσωμεν τά κακά, νά κάμωμεν τά καλά, διότι ἡ κόλασις μᾶς καρτερεῖ».\nὉ ἄνθρωπος πού ζεῖ μέ τό Θεό, ζεῖ ζωή ἀληθείας, φωτός, ἀναγεννήσεως, μεταμορφωμένη ζωή, ἡ ὁποία τόν ἑνώνει μέ τόν Θεό καί τόν καθιστᾶ ἄξιο, νά ἀναστηθῆ κατά τήν Δευτέρα Παρουσία καί νά ζήσῃ αἰωνίως.\nἩ ἁμαρτία, σάν ἄρνησι τοῦ Θεοῦ, ἀπομακρύνει τόν ἄνθρωπο ἀπό τό Θεό, τοῦ στερεῖ τό Θεό ἀλλά καί τήν ἀνάστασι ζωῆς, τήν αἰωνιότητα.\n«Ζωή γάρ ὁ Θεός, στέρησις δέ τῆς ζωῆς, θάνατος», λέει ὁ Μέγας Βασίλειος.\nΜετά τή διάπραξι τῆς ἁμαρτίας ὁ ἄνθρωπος, ἐφ’ ὅσον παραμένει σ΄ αὐτή, ζῆ βίο νεκρό: «Νεκρός ἡμᾶς διεδέξατο βίος, αὐτῆς τρόπον τινά τῆς ζωῆς ἡμῶν ἀποθανούσης», γράφει ὁ Ἅγ. Γρηγόριος Νύσσης.\nὍταν ζοῦμε στήν ἁμαρτία, δέν μπορεῖ τό Πανάγιο Πνεῦμα, πού φέρει σέ μᾶς ζωή καί ἁγιασμό, νά ἀναπαύεται μέσα μας. Ζοῦμε χωρίς Θεό, χωρίς ζωή, καί ἄν φύγουμε ἀπό τή ζωή αὐτή ἀμετανόητοι, πορευόμαστε εἰς κόλασιν αἰώνιον. Τό διακηρύσσει ὁ Ἀπόστολος Παῦλος: «Τά ὀψώνια τῆς ἁμαρτίας θάνατος» (Ρωμ. ζ΄, 23).\nὉ ψυχικός αὐτός θάνατος εἶναι τό ἀποκορύφωμα τῶν συνεπειῶν τῆς ἀσθενείας πού φέρει ἡ ἁμαρτία, γιατί ἡ ψυχή τοῦ ἀμετανοήτου ἁμαρτωλοῦ, τοῦ ἀνθρώπου πού ζεῖ στήν ἀποστασία, στήν παρακοή τοῦ θελήματος τοῦ Θεοῦ, στήν ζωή τῶν παθῶν, μετά τόν σωματικό θάνατο, ὁδηγεῖται σέ χῶρο ἀπό τόν ὁποῖο, ἀπουσιάζει αἰωνίως ὁ Θεός, εἶναι ξένος ἀπό τή δόξα καί τήν μακαριότητα τοῦ Τριαδικοῦ Θεοῦ μας. Γράφει ὁ Ἱερός Χρυσόστομος: «Τόσο μεγάλο κακό εἶναι ἡ ἁμαρτία. Δέν μᾶς ἀπομακρύνει μόνο ἀπό τήν ἀγάπη τοῦ Θεοῦ, ἀλλά μᾶς ὁδηγεῖ καί σέ μεγάλη ἐντροπή καί ταπείνωσι. Καί ἀφοῦ μᾶς στερήσῃ τά ὑπάρχοντα ἀγαθά, μᾶς ἀφαιρῇ ἐντελῶς τήν παρρησία πρός τό Θεό…». «Ἡ ἁμαρτία εἶναι, (ὅπως λέει ὁ Ἰ. Χρυσόστομος) μιά φοβερή τυραννία, ἕνα θανατηφόρο καρκίνωμα, θά προσθέσουμε, ἀπό τήν ὁποῖα μόνος ὁ Θεός μπορεῖ νά μᾶς ἀπαλλάξη μέ τή μετάνοια».\nὍμως προσοχή μεγάλη, ὀφείλουμε.\nἘμεῖς πού ζοῦμε μέσα στήν ἀτμόσφαιρα τῆς Ἐκκλησίας μας, ἐμεῖς πού ζοῦμε ὅπως λέμε ἐκκλησιαστική ζωή, μπορεῖ νά εἴμαστε κληρικοί, ἐκκλησιαστικά πρόσωπα, νά διακονοῦμε μέσα στήν Ἐκκλησία μας σέ διάφορες θέσεις, ἐνῶ θά ἔπρεπε νά βιώνουμε κάθε στιγμή τή μετάνοια καί ἡμέρα τῇ ἡμέρᾳ νά γινώμαστε ἁγιώτεροι, πολλές φορές δέν ἔχουμε τήν ἀληθινή γνῶσι, σχέσι, μέ τή μετάνοια, ἀπαξιώνουμε νά ἀσχοληθοῦμε, μέ τή μετάνοια.\nὍταν ἀκοῦμε κηρύγματα μετανοίας, πρόσκλησι γιά μετάνοια, ἐλεγκτικά πνευματικά κηρύγματα, ἀναζητοῦμε τούς ἁμαρτωλούς, τούς ἐνόχους ἐκείνους, πού πρέπει νά μετανοήσουν…\nΜετατοπίζουμε τήν ἁμαρτία στούς ἄλλους, γιατί ἐμεῖς δέν εἴμεθα «ὥσπερ οἱ λοιποί, οἱ ἁμαρτωλοί…».\nἩ ἁμαρτωλότητα, ὑπάρχει στούς ἄλλους, καί ἡ μετάνοια εἶναι ἀναγκαία γιά τούς ἄλλους!!\nἘμεῖς, κηρύττουμε γιά τή μετάνοια, μιλᾶμε μέ φλογερά κηρύγματα γιά νά μετανοήσουν οἱ ἄλλοι, ἐκτός ἀπό μᾶς.\nΦοβερό τό κατάντημά μας αὐτό!!!\nἩ μετάνοια ὑπῆρξε πάντοτε ἀναγκαία, γιά ὅλους τούς ἀνθρώπους…\nΔέν θά εἶναι ὑπερβολή, ἐάν σημειώσουμε ὅτι καί οἱ πρό Χριστοῦ ἄνθρωποι, ὄχι μόνο ὅσοι ἐλάτρευαν τόν ἀληθινό Θεό, ὅπως οἱ Ἰουδαῖοι, οἱ εἰδωλολάτρες, δηλαδή, αἰσθανόταν ἔστω συνεσκιασμένα τήν ἀνάγκη τῆς μετανοίας.\nΒλέπουμε καί στούς εἰδωλολάτρες ἀκόμη, αἰσθητή τήν ἀνάγκη νά ἐξιλεώσουν τό Θεό τους.\nἜχουμε καί σ’αὐτούς ἐκδηλώσεις, ἀνάλογες πρός τή μετάνοια πού ἔδειχναν οἱ Ἰουδαῖοι, οἱ ὁποῖοι εἶχαν γνῶσι τοῦ ἀληθινοῦ Θεοῦ…\nΤί νά ποῦμε ἐμεῖς; Πῶς θά ἀπολογηθοῦμε στό Θεό μας, ἐμεῖς, πού ζοῦμε στήν ἐποχή τῆς Καινῆς Διαθήκης, στήν ἐποχή τῆς χάριτος· Ἐμεῖς πού ἀξιωθήκαμε νά γίνουμε μέλη τῆς Ὀρθοδόξου Ἐκκλησίας μας;\nΑὐτή τήν ἀνάγκη τοῦ ἀνθρώπου θέλησε ὁ Κύριός μας Ἰησοῦς Χριστός νά ἱκανοποιήση μέ τό μυστήριο τῆς μετανοίας, πού προσφέρει.\nἘμπιστεύθηκε στήν Ἐκκλησία Του τήν ἐξουσία, νά συγχωρῆ ἁμαρτίες, χωρίς κανένα περιορισμό.\nΔιάκρισι προσώπων ἤ παραβάσεων ἤ πλήθους ἁμαρτημάτων, δέν γίνεται καμμία. Ἀρκεῖ νά μετανοῆ ὁ χριστιανός εἰλικρινά καί ἀληθινά…\n«Ὁ Θεός μας θέλει πάντας σωθῆναι…»\nΘέλει ὅλοι νά ἐπστρέψουμε πρός Αὐτόν ὁλοκληρωτικά, νά μᾶς ἀγκαλιάση μέ τήν πατρική ἀγάπη, νά μᾶς ἐλευθερώση ἀπό τίς φοβερές συνέπειες τῆς ἁμαρτίας, νά μᾶς σώση ἀπό τόν αἰώνιο θάνατο.\nἈναζήτησε τό χαμένο πρόβατο, καί ἀφοῦ τό βρῆκε, τό πῆρε στούς ὤμους Του καί τό ἐπανέφερε στόν Παράδεισο τῆς ἀγάπης Του.\nΓιά μᾶς φόρεσε τήν ἀνθρωπίνη φύσι ὁ Κύριος, καί ὅλους μας διά τῶν ἁγιαστικῶν μυστηρίων, θέλει νά μᾶς θεραπεύσῃ, νά μᾶς ἀναγεννήσῃ, νά μᾶς φέρει ὑγιεῖς καί ἀξίους στή δόξα τοῦ Παραδείσου, νά μᾶς κάνη πολίτας τοῦ οὐρανοῦ.\n«Πόση ἄμετρη ἡ χρηστότητα τοῦ Θεοῦ»! λέει ὁ ἅγ. Ἰσαάκ ὁ Σῦρος. Ἐγείρει αὐτόν πού παρέβη τήν ἐντολή Του, καί τόν ἐβλασφήμησε. Ὁ ἁμαρτωλός δέν εἶναι ἰκανός νά ἐννοήση τή χάρι τῆς ἀναστάσεώς Του. Αὐτή ἡ χάρι, πού μᾶς ἀνέστησε μετά τήν ἁμαρτία, εἶναι μεγαλύτερη ἀπό ἐκείνη τή χάρι ἡ ὁποία μᾶς ἔφερε στήν ὕπαρξι, ἀπό τήν ἀνυπαρξία.\n«Ἐκατεδέχθη καί ἔγινε τέλειος ἄνθρωπος ἐκ Πνεύματος Ἁγίου καί ἀπό τά καθαρότατα αἵματα τῆς Δεσποίνης ἡμῶν Θεοτόκου καί Ἀειπαρθένου Μαρίας, διά νά μᾶς κάμη νά ἔβγωμεν ἀπό τάς χείρας τοῦ διαβόλου καί νά μᾶς κάνη υἱούς καί κληρονόμους τῆς Βασιλείας Του, νά χαίρωμεν πάντοτε εἰς τόν Παράδεισον μαζί μέ τούς ἀγγέλους καί νά μή καιώμεθα εἰς τήν κόλασιν…». (Διδαχή Α΄, Ἁγ. Κοσμᾶ τοῦ Αἰτωλοῦ».\n(σ. 49) «Ὁ Πατέρας», λέει ὁ Μ.Βασίλειος, «ὅς στέκεται καί περιμένει τήν ἐπάνοδό μας ἀπό τήν πλάνη, μόνο νά ἐπιστρέψουμε θέλει, καί ἐνῶ θά εἶναι ἀκόμη μακρυά, θά τρέξη θά πέση στόν τράχηλό μας καί θ’ ἀγκαλιάση μέ φιλικούς ἀσπασμούς τήν καθαρισθεῖσα ἤδη ἀπό τῆς μετανοίας ψυχή μας.\nΚαί θ’ἀναγγείλει ἡμέρα εὐφροσύνης καί χαρᾶς στούς δικούς του, καί ἀγγέλους καί ἀνθρώπους, καί θά ἑορτάσῃ μέ κάθε τρόπο τήν σωτηρία μας».\nὍλους μᾶς περιμένει ὁ Θεός μας. Θέλει νά ἐπιστρέψουμε πρός Αὐτόν, ἐξ ὅλης τῆς καρδίας μας, καί ἐξ ὅλης τῆς ψυχῆς καί ἐξ ὅλης τῆς διανοίας μας, ὥστε ὅλους καί ὁλοκλήρους νά μᾶς ἀγκαλιάση καί μᾶς ὁδηγήση στήν πατρική δόξα καί χαρά.\nΓιά ὅλους μας, ἐκένωσε ἑαυτόν, γιά ὅλους μας ἄπλωσε τά χέρια Του στό Σταυρό, γιά ὅλους μας προσφέρει τήν Ἐκκλησία Του γιά νά μή μείνη κανείς, ἔξω τοῦ νυμφῶνος.\nἈφοῦ «τά φάρμακα τῆς μετανοίας εἶναι ὠφέλιμα γιά ὅλους, ἐπειδή κανείς δέν εἶναι ἐλεύθερος ἀπό ἁμαρτία, γίνεται φανερό ὅτι δέν ὑπάρχει κανείς πού νά μήν ἔχη ἀνάγκη ἀπό μετάνοια…», ὑπογραμμίζει ὁ Ἰ. Χρυσόστομος.\nἈπό τό Γεροντικό:\nἝνας ἀδελφός ἔκανε συνεχῶς αὐτή τήν προσευχή στό Θεό:\n- Κύριε, δέν ἔχω φόβο Θεοῦ! Στεῖλε μου λοιπόν κεραυνό ἤ καμμίαν ἄλλη τιμωρία ἤ ἀρρώστια ἤ διαμόνιο, μήπως κι ἔτσι ἔρθει σέ φόβο ἡ πωρωμένη μου ψυχή.\nἌλλοτε πάλι παρακαλοῦσε κι ἔλεγε:\n- Ξέρω πώς ἔχω πολύ ἁμαρτήσει ἐνώπιόν Σου, Δέσποτα, καί πώς εἶναι ἀναρίθμητα τά σφάλματά μου. Γι’ αὐτό καί δέν τολμῶ νά Σοῦ ζητήσω νά μέ συγχωρέσεις. Ἄν ὅμως εἶναι δυνατόν, συγχώρεσέ με γιά τήν εὐσπλαγχνία Σου. Ἄν πάλι εἶναι ἀδύνατον, τουλάχιστον τιμώρησέ με στή ζωή αὐτή, καί μή μέ κολάσεις στήν ἄλλη. Κι ἄν εἶναι καί τοῦτο ἀκόμη ἀδύνατον, στεῖλε μου ἐδῶ ἕνα μέρος τῆς τιμωρίας καί ἀλάφρωσέ μου ἐκεῖ τήν κόλαση. Ἄρχισε μόνο ἀπό τώρα νά μέ τιμωρεῖς. Ἀλλά τιμώρησέ με σπλαγχνικά, ὄχι μέ τήν ὀργή Σου, Δέσποτα.\nἜτσι, λοιπόν, μετανοοῦσε ἕναν ὁλόκληρο χρόνο κι αὐτά ἔλεγε μέ δάκρυα ἱκετευτικά, ὁλόθερμα καί ὁλόψυχα, λιώνοντας καί τσακίζοντας σῶμα καί ψυχή, μέ νηστεία καί ἀγρυπνία καί ἄλλες κακουχίες.\nΜιά μέρα καθώς καθόταν καταγῆς, ὅπως συνήθιζε, θρηνώντας καί φωνάζοντας σπαραχτικά, ἀπό τήν πολλή του λύπη, νύσταξε κι ἀποκοιμήθηκε.\nΚαί νά ! Παρουσιάζεται μπροστά του ὁ Χριστός καί τοῦ λέει μέ φωνή γεμάτη ἱλαρότητα:\nΤί ἔχεις, ἄνθρωπέ μου; Γιατί κλαῖς ἔτσι;\nὉ ἀδελφός, Τόν ἀναγνώρισε, καί ἀποκρίθηκε ἔντρομος:\n- Γιατί ἔπεσα, Κύριε!\n- Ἔ, σήκω!\n- Δέν μπορῶ, Δέσποτα, ἄν δέν μοῦ δώσεις τό χέρι Σου!\nΤότε Ἐκεῖνος ἅπλωσε τό χέρι Του, ἔπιασε τόν ἀδελφό καί τόν σήκωσε.\nΜά κι ὅταν αὐτός σηκώθηκε, συνέχισε νά θρηνεῖ.\nΓιατί κλαῖς, ἄνθρωπέ μου; Γιατί εἶσαι λυπημένος; Τοῦ ξαναλέει ὁ Κύριος μέ ἁπαλή καί ἱλαρή πάλι φωνή.\nΔέν θέλεις, Κύριε, νά κλαίω καί νά λυπᾶμαι, ἀπάντησε ὁ ἀδελφός, πού τόσο πολύ Σέ πίκρανα, ἄν καί ἀπόλαυσα τόσα ἀγαθά ἀπό Σένα;\nἘκεῖνος ἅπλωσε ξανά τό χέρι Του, τ’ ἀκούμπησε στό κεφάλι τοῦ ἀδελφοῦ καί τοῦ εἶπε:\nΜή λυπᾶσαι πιά. Γιατί ἄν ἔδωσα τό αἷμα μου γιά σένα, πολύ περισσότερο θά δώσω συγχώρηση καί σέ σένα, καί σέ κάθε ἄλλη ψυχή πού γνήσια μετανοεῖ.\nΜόλις συνῆλθε ὁ ἀδελφός ἀπό τήν ὀπτασία, ἔνιωσε τήν καρδιά του γεμάτη χαρά. Ἔτσι πληροφορήθηκε πώς ὁ Θεός τόν ἐλέησε. Κι ἀπό τότε ζοῦσε μέ πολλή ταπείνωση, εὐχαριστώντας Τον.\nΔέν εἶναι φοβερό, ἀκατανόητο ἐκ μέρους μας, νά περιφρονοῦμε τόση ἀγάπη τοῦ Θεοῦ μας, τόση μακροθυμία καί νά ἀμελοῦμε τό ψυχοσωστικό ἔργο τῆς μετανοίας;\nἈνυπακούουμε, ἀσεβοῦμε, περιφρονοῦμε τόν Θεό μας, ἀπαξιοῦμε τήν πατρική Του ἀγάπη, τή θυσία Του τήν σταυρική, τήν φωτεινή καί ἁγιαστική ζωή τῆς Ἐκκλησίας μας, καί ἀμελοῦμε ἤ περιφρονοῦμε τήν μετάνοια.\n«Ἡ μετάνοια εἶναι ἡ ἐπιστορφή πρός τό Χριστό καί πρός τό βίο τόν σύμφωνο μέ τό θέλημά Του», λέει ὁ Ἅγ. Γρηγόριος ὁ Παλαμᾶς καί συνεχίζει: «Ἄν λοιπόν κανείς διαπράξη τήν θανατηφόρο ἁμαρτία, τήν ἀποστραφῆ δέ ἀπό ψυχῆς, καί ἐπιστρέψη πρός τόν Κύριο, ἄς ἔχει θάρρος καί μεγάλη ἐλπίδα, διότι δέν θά ἀστοχήση ἀπό τήν ἀίδιο ζωή καί σωτηρία…».\nὉ ἱερός Χρυσόστομος ἀναφέρει τό παράδειγμα μιᾶς ἁμαρτωλῆς γυναικός, ἡ ὁποία ἐνῶ κατεῖχε τά πρωτεῖα τῆς ἁμαρτίας, ξαφνικά ἄλλαξε τρόπο ζωῆς. «Διότι, μετενόησε, ἀπέσπασε τή χάρι τοῦ Θεοῦ… καί ἔτρεξε πρός τόν οὐρανό. Μολονότι δέν ὑπῆρχε τίποτε πιό αἰσχρό ἀπό αὐτήν, ὅμως μέ τήν (ἀληθινή της μετάνοια) καί τήν ὑπερβολική της ἐγκρά-τεια, ξεπέρασε πολλές. Καί ἀφοῦ ἐνδύθηκε τό σάκκο τῆς μετανοίας, ἔζησε ὅλο τόν ὑπόλοιπο χρόνο τῆς ζωῆς της ἀσκουμένη… Καί ἀφοῦ καταξιώθηκε τῶν ἀπορρήτων Μυστηρίων, δηλαδή τῆς θείας Κοινωνίας, καί ἐπέδειξε ζῆλο ἀντάξιο τῆς Θείας Χάριτος, ἔτσι τελείωσε τή ζωή της».\nΠόσα τέτοια γεγονότα ζήσαμε στή διακονία τῆς Ἐξομολογήσεως!!!\n«Ἀδελφέ μου», λέει ὁ Ἁγ. Νικόδημος ὁ Ἁγιορείτης, «ἥξευρε ὅτι ἡ μετάνοια κατά τόν Θεῖον Ἰωάννην τόν Δαμασκηνόν εἶναι μία ἐπαναστροφή ἀπό τόν διάβολο πρός τόν Θεόν, ἡ ὁποία γίνεται μέ πόνον καί ἄσκησιν.\nΛοιπόν καί σύ, ἐάν θέλης νά μετανοήσης καθώς πρέπει χρεωστεῖς νά ἀφήσης τόν διάβολον καί τά ἔργα τά διαβολικά καί νά ἐπαναγυρίσης πρός τόν Θεόν, καί τήν κατά Θεόν πολιτείαν, νά ἀφήσης τήν ἁμαρτίαν ὅπου εἶναι παρά φύσιν καί νά ἐπαναγυρίσης εἰς τήν ἀρετήν, ὅπου εἶναι κατά φύσιν…».\nὍσο καί ἄν εἶναι τό πλῆθος τῶν ἁμαρτημάτων μας μεγάλο, οἱ ἁμαρτίες μας δέν μποροῦν νά νικήσουν τήν εὐσπλαγχνία τοῦ Θεοῦ μας.\n«Ἀκόμη καί σέ θανάσιμη ἁμαρτία καί ἄν πέση κανείς, ὁ Κύριος μέ ἀγάπη θά τήν ἀπαλείψη», ὑπογραμμίζει ὁ Ἁγ. Νικόδημος ὁ Ἁγιορείτης.\n(Γέρων Ἐφραίμ προηγούμενος Φιλοθέου).\n«Αὐτό κάνει ὁ οὐράνιος Πατέρας, ὅταν ὁ ἄνθρωπος ὁ ἁμαρτωλός ἐπιστρέψει κοντά Του. Τόν καθαρίζει, τόν πλένει, τοῦ δίνει τήν πρώτη στολή τοῦ Βαπτίσματος, τοῦ δίνει τήν υἱοθεσία καί τόν ἀξιώνει τῆς Βασιλείας Του· ὅλα δωρεάν. Ὅταν ἐπέστρεψε ὁ ἄσωτος, δέν τοῦ ζήτησε λογαριασμό οὔτε τόν ἐπέπληξε οὔτε τοῦ ζήτησε εὐθύνες. Ἀρκεῖ πού ἐπέστρεψε· αὐτό, τοῦ ἔφθανε τοῦ Πατέρα.\nἜτσι καί κάθε ἁμαρτωλός πού θά ἐπιστρέψει. Μόνο νά πεῖ τό ἥμαρτον, νά ἀφήσει εἰλικρινά καί ἀμετάκλητα τά\nἁμαρτήματά του, νά καταλάβη τά λάθη του καί ἀπό ἐκεῖ καί πέρα εἶναι λυμένα».\nἈλήθεια πῶς θά βροῦμε ἔλεος, ἀγαπητοί, ἄν περιφρονήσουμε τέτοια ἀγάπη τοῦ Λυτρωτοῦ μας καί τό τόσο μεγάλο καί σωτήριο δῶρο, τή μετάνοια;\nΤί λόγο θά δώσουμε ἔπειτα στόν Κύριο, ἄν ἀμελοῦντες τή μετάνοια, πλησιάζουμε ἀκάθαρτοι στό ἅγιο Ποτήριο;\n«Ἀνίσως καί ἡμεῖς θέλωμεν νά ὠφεληθῶμεν ἀπό τά Ἄχραντα Μυστήρια ὡσάν τούς ἔνδεκα Ἀποστόλους τούς καλούς, καί νά μή βλαφθῶμεν ὡσάν τόν Ἰούδαν τόν κακόν, νά ἐξομολογούμεθα καθαρά καί νά κοινωνῶμεν μέ φόβον καί τρόμον καί εὐλάβειαν καί τότε νά φωτιστῶμεν…\nΕἰ δέ καί πηγαίνομεν ἀνεξομολόγητοι, ἀμετανόητοι, μεμολυσμένοι μέ ἁμαρτία καί τολμῶμεν νά μεταλαμβάνωμεν τά Ἄχραντα Μυστήρια, βάζομεν φωτιά καί καιόμεθα». (Ἅγ. Κοσμᾶς).\nΧωρίς μετάνοια, οὔτε τό Θεό μας μποροῦμε νά κατανοήσουμε καί νά δοῦμε, ἀφοῦ «οἱ καθαροί τόν Θεόν ὄψονται» οὔτε στά μυστήρια νά πλησιάσουμε ἀξίως, οὔτε στόν Παράδεισο νά φθάσουμε…\nΠοτέ δέν πρέπει ἔπειτα νά φέρουμε στό νοῦ μας τό λογισμό τῆς ἀναβολῆς τῆς μετανοίας.\nΣκεπτώμαστε καί λέμε: Ἄς ἁμαρτήσουμε τώρα… καί ἀργότερα μετανοοῦμε… ἤ ἔχουμε καιρό νά μετανοήσουμε…\nΕἶναι γραμμένο πώς «Θεός οὑ μυκρητίζεται, δηλαδή, ὁ Θεός δέν ἐμπαίζεται. Κι εἶναι ἀλήθεια ἐμπαιγμός τοῦ Θεοῦ νά παραδινόμαστε στήν ἁμαρτία, ἐπειδή ξέρομε πώς ὑπάρχει μετάνοια. Γιατί εἶναι πολλοί πού λένε: – κάνω σήμερα τήν ἁμαρτία κι αὔριο μετανοῶ. Αὐτός εἶναι πονηρός λογισμός πού δέν τόν δέχεται ὁ Θεός· δέν συνθηκολογεῖ μαζί μας ὁ Θεός ὅταν εἶναι νά ἁμαρτήσουμε.\nἈλλά τάχα κι ἔχουμε στά χέρια μας τόν καιρό γιά νά μετανοήσουμε; Ὅσοι κάνουν αὐτό τόν πονηρό λογισμό μεταθέτουν τήν μετάνοια πιό πέρα ἀπό τό βίο τους. Δέν προφταίνουν νά μετανοήσουν καί πεθαίνουν ἐν ἁμαρτίαις αὐτῶν…». Ἀλλά τέτοιο πράγμα ἐμεῖς νά μή τό πάθουμε, χάριτι καί φιλανθρωπία τοῦ Κυρίου μας Ἰησοῦ Χριστοῦ.\nΓράφει σχετικά ὁ Ἅγ. Νικόδημος ὁ Ἁγιορείτης: «Καί αὐτοί ὁποῦ πρότερον ἔλεγον: Ἄς ἁμαρτήσω τώρα καί ἔπειτα θέλω ἐξομολογηθῆ, θέλω μετανοήσει, καταντοῦν εἰς ἕνα βαθμόν, ὅπου ἀφοῦ φθάσουν εἰς τό βάθος τῶν κακῶν, δέν θέλουν πλέον νά μετανοήσουν, νά ἐξομολογηθοῦν. Καί ἄν τύχη καμμίαν φοράν νά θελήσουν, ἀλλά δέν ἠμποροῦν, διότι ἡ συνήθεια τῆς ἁμαρτίας ἔγινεν ἕξις εἰς αὐτούς, καί ἡ ἕξις ἔγινεν ὡσάν φύσις καί ἐσκλήρυνεν ὡσάν πέτραν τήν καρδίαν των, καί τήν ἔκαμεν ἀναίσθητον καί ἀνεπίδεκτον μετανοίας καί διορθώσεως. Καί οὕτως ἀποθαίνουν οἱ ἄθλιοι ἀδιόρθωτοι, καί ἀμετανόητοι…».\nὉ Ἅγ. Νικόδημος ὁ Ἁγιορείτης ἀναφέρει ἕνα χαρακτηριστικό παράδειγμα:\nἝνας νέος ζοῦσε μέσα στήν ἀκολασία. Ἐλεγχθείς ἀπό τούς γονεῖς του, τούς καλούς συγγενεῖς του καί τόν πνευματικό του, ἀπεφάσισε νά σπάση τά δεσμά τῆς ἁμαρτίας καί νά λυτρωθῆ μέ τήν μετάνοια καί τήν ἐξομολόγησι…\nΣυγκεντρώνοντας τά πλήθη τῶν ἁμαρτημάτων του, τά ἔγραψε σέ ἕνα χαρτί…\nΔέν συγκλονίστηκε, ὅμως, δέν ἔζησε τήν συντριβή καί τήν ἀληθινή μετάνοια, τήν ἀπόφασι τήν ἀμετάκλητη, τῆς ἐπιστροφῆς.\nΠῆρε τό δρόμο γιά τόν πνευματικό, ἀλλά δυστυχῶς βαδίζοντας πέρασε κοντά ἀπό τό σπίτι ὅπου ἁμάρτανε…\nΝικημένος ἀπό τόν λογισμό του εἶπε: Ἄς πάω νά ἁμαρτήσω μία ἀκόμη φορά καί μετά θά πάω νά ἐξομολογηθῶ στόν πνευματικό. Δυστυχῶς διέπραξε καί πάλι τήν ἁμαρτίαν…\nἘξερχόμενος, ὅμως, ἀπό τό σπίτι τῆς ἀνομίας, συνάντησε τόν συνεραστή τῆς πόρνης γυναικός, ὁ ὁποῖος τοῦ ἐπετέθη καί τόν ἐφόνευσε…\nἘκείνοι πού πῆραν τό λείψανό του νά τό ἐνταφιάσουν, βρῆκαν τό χαρτί μέ τά ἁμαρτήματά του.\nΤί κι ἄν τά ἔγραψε; Δέν ἔζησε τήν μετάνοια. Ἔφυγε γιά νά μήν ἀναστηθῆ καί ζήση στή Βασιλεία τοῦ Θεοῦ.\nΛέει ὁ ἅγ. Ἐφραίμ ὁ Σῦρος:\n«Ἀδελφοί, ὁ τωρινός καιρός, εἶναι καιρός γιά μετάνοια. Μακάριος, λοιπόν, εἶναι ἐκεῖνος πού δέν ἔπεσε καθόλου στά δίχτυα τοῦ ἐχθροῦ. Μακάριος εἶναι γιά μένα, κι ἐκεῖνος, πού ἔπεσε στά δίχτυα τοῦ ἐχθροῦ, , ἀλλά κατόρθωσε νά τά σκίσει καί νά τοῦ ξεφύγει, ὅσο βρίσκεται στήν παρούσα ζωή.\nΑὐτός ζῶντας ἀκόμη σωματικά, μπόρεσε νά ξεφύγει ἀπό τόν πόλεμο γιά νά σωθεῖ, ὅπως ξεγλιστράει τό ψάρι ἀπό τό δίχτυ. Γιατί τό ψάρι καί νά πιαστεῖ, ἄν σκίσει τό δίχτυ καί ὁρμήσει πρός τό βυθό, ὅσο βέβαια εἶναι ἀκόμα στό νερό, σώζεται…\nἌν ὅμως τό τραβήξουν στή στεριά τότε πιά, δέν μπορεῖ νά βοηθήσει τόν ἑαυτό του.\nἜτσι κι ἐμεῖς, ὅσο εἴμαστε σ’αὐτή τή ζωή, ἔχουμε πάρει τή δύναμι καί τήν ἐξουσία ἀπό τό Θεό νά σπάσουμε μόνοι μας τίς ἀλυσίδες τῶν θελημάτων τοῦ ἐχθροῦ, νά πετάξουμε τό φορτίο τῶν ἁμαρτιῶν μας μέ τή μετάνοια καί νά σωθοῦμε, κερδίζοντας τή Βασιλεία τῶν οὐρανῶν. Ἄν ὅμως μᾶς προφτάσει τό φοβερό ἐκεῖνο πρόσταγμα, ἄν ἡ ψυχή χωριστεῖ ἀπό τό σῶμα καί τό σῶμα μπεῖ στόν τάφο, τότε δέν μποροῦμε πιά νά βοηθήσουμε τόν ἑαυτό μας – ὅπως συμβαίνει καί μέ τό ψάρι, πού τό τράβηξαν ἀπό τό νερό καί τό ἔκλεισαν μέσα σέ δοχεῖο…\nἈδελφέ μή πεῖς, σήμερα ἁμαρτάνω καί αὔριο μετανοῶ, γιατί δέν ἔχεις σιγουριά. Στόν Κύριο ἀνήκει ἡ φροντίδα γιά τό αὔριο».\nΠαραγγέλλει ὁ Ἰ. Χρυσόστομος: «Γέρων εἶ, καί πρός ἐσχάτην ἀπήντησας ἔξοδον; Μή νομίσης μηδέ οὕτως ἐκπεπτωκέναι μετανοίας, μηδέ ἀπογνῶς τῆς σωτηρίας τῆς σεαυτοῦ.\nΝέος εἶ, μή θαρσήσης τῇ νεότητι, μηδέ νομίσης ἰκανήν ἔχειν προθεσμίαν ζωῆς. Ἡ γάρ ἡμέρα Κυρίου, ὡς κλέπτης ἐν νυκτί οὕτως ἔρχεται…».\n«Ἰδοῦ καιρός μετανοίας καί καθαρᾶς ἐργασίας. Ἐπεργάζου τά ἔργα, φεῦγε τό σκότος τῶν παθῶν, τόν ὕπνον ἐκδίωξον τῆς κακίστης ραθυμίας ψυχή μου, ὅπως γένης θείου φέγγους κοινωνός». (Ὄρθρος Τρίτης α΄Ἦχος).\nὍλα αὐτά, τά ἁπλά βέβαια, μᾶς ὑπογραμμίζουν τό πόσο ὅλοι κάθε στιγμή ὀφείλουμε νά καλλιεργοῦμε τήν προσωπική μας μετάνοια…\nΘυμᾶμαι ἕναν ἅγιο γέροντα μοναχό, πρότυπο βέβαια ὁσιότητος καί ἀληθινῆς μοναχικῆς ζωῆς.\nΝέοι ἐμεῖς τόν πλησιάσαμε καί τόν παρακαλέσαμε νά μᾶς πῆ λόγον ὠφέλιμο.\nΚαί ἐκεῖνος μέ πολύ ταπείνωσι μᾶς ἀπάντησε: «Σᾶς παρακαλῶ παιδιά μου προσεύχεσθε, νά βάλω ἀρχή μετανοίας».\n(π. Ἰωσήφ ὁ Ἡσυχαστής):\n«Βάζε μετάνοιαν συνεχῶς ὅταν σφάλης, καί μή χάνης καιρόν. Καθότι, ὅσον ἀργεῖς νά ζητήσης συγχώρησιν, τόσον δίδεις ἄδειαν εἰς τόν πονηρόν νά ἁπλώνη μέσα σου ρίζες. Μήν τόν ἀφήνης νά κάμη νεῦρα εἰς βάρος σου».\nΑὐτήν τήν ἀρχή τῆς μετανοίας, τήν συνεχῆ μετάνοια, ὅλοι μας, ὅλοι μας, κληρικοί καί λαϊκοί, χωρίς ἀναβολή, ὀφείλουμε νά ἐπιδιώξουμε.\nὉ ἅγιος Κοσμᾶς ὁ Αἰτωλός στήν προτροπή του γιά μετάνοια δέν ξεχωρίζει κανέναν. Ὅλους καλεῖ νά μετανοήσουν. Καί τούς λαϊκούς καί τούς κληρικούς, προτρέπει νά μετανοήσουν, καί γιά τόν ἑαυτό τοῦ μιλάει, ὅτι ἔχει ἀνάγκη μετανοίας. Πρῶτο πληθυντικό πρόσωπο χρησιμοποιεῖ.\n«Πότε θά μετανοήσωμεν;» λέει.\nΠοιός ἀπό μᾶς ἀγαπητοί καί ποιός ἄνθρωπος μπορεῖ νά πῆ ὅτι δέν ἔχει ἁμαρτία;\n«Ἐάν εἴπωμεν ὅτι ἁμαρτίαν οὐκ ἔχομεν, ἑαυτούς πλανῶμεν καί ἡ ἀλήθεια οὐκ ἐστιν ἐν ἠμῖν» (Α’ Ἰωαν. α’, 8).\n«Πάντες ἥμαρτον καί ὑστεροῦνται τῆς δόξης τοῦ Θεοῦ», συμπληρώνει ὁ Ἀπόστολος Παῦλος. (Ρωμ. γ’ 23).\nὍλοι μας εἴμαστε υἱοί τοῦ Ἀδάμ. Ὅλοι ἁμαρτάνουμε καί ὅλοι μας ἔχουμε ἀνάγκη μετανοίας. Γιατί ὅλοι μας ὀφείλουμε νά ἐπιτύχουμε χωρίς ἀμφισβήτησι τόν προσωπικό μας ἁγιασμό.\n«Τοῦτο γάρ ἐστί τό θέλημα τοῦ Θεοῦ, ὁ ἁγιασμός ἠμῶν». (Α’ Θεσ. δ’ 3).\nΧωρίς ἁγιασμό κανείς μας δέν θά μπορέση νά συναντήση καί νά ζήση τή δόξα τοῦ Θεοῦ. Χωρίς τόν ἁγιασμό, «οὐδείς ὄψεται τόν Κύριο».\nΜέ τήν παραβολή τῶν Βασιλικῶν Γάμων, μᾶς βεβαιώνει ὁ Κύριος πώς ὁ ἄνθρωπος, ὁ μή ἔχων ἔνδυμα γάμου, ἄρα καθαρότητα, ἀρετές, ἁγιασμό, θά ἐκδιωχθῆ ἀπό τό δεῖπνο τῆς Βασιλείας τοῦ Θεοῦ…\nΧωρίς μετάνοια, ἁγιασμός δέν κατορθώνεται.\nΤό ἀναλογιζώμαστε αὐτό;\nΤώρα νά ζοῦμε, ὅπως λέμε, μέσα στήν Ἐκκλησία, νά ἀσχολούμαστε μέ τά ἐκκλησιαστικά δρώμενα, νά μᾶς τιμοῦν οἱ ἄνθρωποι, νά μᾶς συμβουλεύονται ἀκόμη γιά πνευματικά θέματα, νά χαιρώμαστε τίς ἀνέσεις μας, τά ἀγαθά μας, ἀλλά καί τίς ἐκκλησιαστικές ἐκδηλώσεις, καί τήν μεγάλη ἐκείνη καί φοβερά ἡμέρα τῆς ἀδεκάστου κρίσεως, νά ἀκούσουμε ἀπό τά χείλη τοῦ Κυρίου μας τό «οὐκ οἶδα ὑμᾶς» καί τό «πορεύεσθε ἀπ’ ἐμοῦ οἱ κατηραμένοι εἰς τό πῦρ τό αἰώνιον»; (Ματθ. κε’, 41).\nΚαί αὐτά ὅλα γιά τήν ἀμετανοησία μας;\nΦανταζώμαστε τί φοβερό θά εἶναι ἐμεῖς οἱ κληρικοί νά ἀκούσουμε αὐτά τά ἐπιτιμητικά λόγια τοῦ Κυρίου μας ἐπειδή δέν μετανοοῦμε;\nἍς θυμηθοῦμε τήν φοβερή προφητεία τοῦ ἁγίου Κοσμᾶ «οἱ κληρικοί θά γίνουν χειρότεροι καί ἀσεβέστεροι ὅλων».\n«Τόν παλαιόν καιρόν οἱ ἄνθρωποι ὅταν ἤθελαν νά παιδεύσουν κανέναν ἄνθρωπον, ἔκαναν ὅρκον καί ἔλεγαν, νά δώση ὁ Θεός νά τόν βάλη μέ τούς ἱερεῖς τοῦ 18ου αἰ.»\nΚαί συνεχίζει ὁ ἅγιος Κοσμᾶς: «διά τοῦτο ἀδελφοί μου εἶναι δύσκολον τήν σήμερον ἡμέραν νά σωθοῦν Πατριάρχαι, ἀρχιερεῖς, ἱερεῖς. Διά τοῦτο σᾶς συμβουλεύω ἅγιοι Ἱερεῖς, τώρα πού ἔχετε καιρόν, μετανοήσατε ἵνα σωθῆτε…».\nΤί νά ποῦμε ἐμεῖς ὅταν αὐτά λέει ὁ Ἅγιος Κοσμᾶς ὁ Αἰτωλός; Οὔτε τά ἀξιώματα, οὔτε οἱ τιμές, οὔτε -συγχωρήσατέ με – τά ἐγκόλπια, οὔτε οἱ μίτρες, οὔτε οἱ κολακεῖες δέν θά συνηγοροῦν τότε, γιά νά γίνουμε ἄξιοι τῆς Βασιλείας τοῦ Θεοῦ. Μόνο ἡ ἀληθινή, ἡ εἰλικρινής, ἡ συνειδητή μας μετάνοια…\n(Ἀββᾶς Ἰσαάκ Σῦρος, Μετάνοια «ἰσόβια»):\n«Ἐφ’ ὅσον ὅλοι εἴμαστε ἁμαρτωλοί, καί κανένας δέν μπορεῖ νά ξεφύγει τούς πειρασμούς, ἄρα, καμμία ἀπό τίς ἀρετές, δέν εἶναι σπουδαιότερη ἀπό τή μετάνοια. Γι’ αὐτό καί ποτέ δέν τελειώνει τό ἔργο τῆς μετανοίας. Ἁμαρτωλοί καί δίκαιοι, ὅλοι ὅσοι ποθοῦν νά πετύχουν τή σωτηρία, πάντοτε χρειάζονται τή μετάνοια, ὅλοι, καί αὐτοί πού προχώρησαν σέ τελειότητα. Γιατί δέν ὑπάρχει ὄριο τελειώσεως. Καί τῶν τελείων ἡ τελειότης εἶναι ἀτελής. Γι’ αὐτό ἀκριβῶς ἡ μετάνοια δέν περιορίζεται σέ καιρούς καί σέ ἔργα. Εἶναι ἰσόβια, Μέχρι τό θάνατο».\nὌχι, λοιπόν, αὔριο, ὄχι ἀργότερα, ἀλλά τώρα αὐτή τή στιγμή εἰ δυνατόν ὅλοι μας, κληρικοί καί λαϊκοί, σωτήριο ἀπόφασι ἄς πάρουμε, νά ἀρνηθοῦμε τήν ἁμαρτία, νά ἀγαπήσουμε τό Χριστό μας, νά ζήσωμε τήν ὑπακοή στό Εὐαγγέλιο, νά ζητοῦμε συνεχῶς τό ἔλεός Του, νά μιμούμαστε τούς ἁγίους μας, νά πορευώμαστε πρός τά αἰώνια.\n«Στόν μέλλοντα αἰῶνα, δέν θά κολασθοῦμε ἐπειδή ἁμαρτήσαμε, οὔτε θά κατακριθοῦμε γι’ αὐτό· ἐπειδή ἔχουμε φύσι τρωτή καί ὑφίσταται μεταβολές καί ἀλλοιώσεις. Ἀλλά θά κολασθοῦμε καί θά κατακριθοῦμε γιατί, ἐνῶ ἁμαρτήσαμε, δέν μετανοήσαμε, δέν ἀποστραφήκαμε τούς δρόμους τῆς πονηρίας, γιά νά στραφοῦμε πρός τόν Κύριο, ἐνῶ μᾶς ἔχει δοθεῖ ἡ ἐξουσία καί χρόνος μετανοίας.\nΚαί νά προσευχόμαστε θερμά. Θερμά νά προσευχόμαστε νά μᾶς φωτίζει, νά μᾶς ἐνισχύη, νά μᾶς ὁδηγῆ ὁ Κύριος στήν εἰλικρινῆ μετάνοια».\nἜλεγε ὁ σύγχρονος ἅγιος γέροντας Παΐσιος: «Νά μή ζητᾶ κανείς ἀπό τό Θεό οὔτε φώτα οὔτε χαρίσματα, παρά μετάνοια. Λειτουργοῦν οἱ πνευματικοί νόμοι στήν πνευματική ζωή».\nΘά τελειώσω μέ τήν προτροπή τοῦ Ἁγίου Νικοδήμου τοῦ Ἁγιορείτου:\n«Ἀγαπητοί μου ἐν Χριστῷ ἀδελφοί, εἰς τήν μετάνοιαν σᾶς προσκαλῶ μέ τόν παρόντα λόγον, ὅλους μικρούς καί μεγάλους, ἱερωμένους καί λαϊκούς, εἰς τήν μετάνοιαν ἄς προστρέξωμεν, ἀδελφοί ἄνδρες καί γυναῖκες, νέοι καί γέροντες∙ εἰς τάς ἀγκάλας τῆς μετανοίας ἄς καταφύγωμεν ὅλοι, ὅλοι χωρίς νά ἐξαιρεθῇ κανείς∙ διατί ἄλλη ἀρετή δέν δύναται νά μᾶς φιλιώσῃ μέ τόν Θεόν ἡμᾶς ὅλους, ὅπου μίαν φοράν ἡμαρτήσαμεν, πάρεξ ἡ μετάνοια. Ὅλοι φωνάζομεν πρός τόν Θεόν· Κύριε ἐλέησον».\nὉ Θεός, ἀγαπητοί μου ἀδελφοί, δέν ἔχει νά μᾶς ἐγκαλέσῃ, νά μᾶς κατακρίνῃ ἐν τῇ ἡμέρᾳ τοῦ θανάτου καί τῆς κρίσεως διότι δέν ἐθεολογήσαμεν, ἤ δέν ἐκάμαμεν θαύματα, ἤ δέν ἐγενήκαμεν θεωρητικοί…Ὄχι. Ἀλλά διατί δέν ἐμετανοήσαμεν…\nΔιά τοῦτο ἁμαρτωλοί σύντροφοι ἐδικοί μου, ἄς φωνάξωμεν πάντοτε πρός τόν Θεόν τάς κοινάς ἐκείνας τῆς Ἐκκλησίας δεήσεις: «Ἅγιε, ἐπίσκεψαι καί ἴασαι τάς ἀσθενείας ἡμῶν ἕνεκεν τοῦ ὀνόματός σου καί Ἐπουράνιε Βασιλεῦ, ἡμᾶς ἐν μετανοίᾳ καί ἐξομολογήσει παρέλαβε ὡς ἀγαθός καί φιλάνθρωπος».\nὍλοι μας ζοῦμε τήν δοκιμασία τῆς Πατρίδος μας. Ἡ Ὀρθοδοξία μας, ἡ Πατρίδα μας, οἱ ἀξίες μας, τά ἰδανικά μας δοκιμάζονται. Κίνδυνοι πανταχόθεν περίζωσαν τήν Ἑλλάδα.\nἌς εὐχηθοῦμε νά μᾶς λυπηθεῖ ὁ Θεός.\nΤώρα ἰδιαιτέρως εἶναι ἀναγκαία ἡ μετάνοιά μας. Ἡ εἰλικρινής μετάνοια ὅλων τῶν Ἑλλήνων, κληρικῶν καί λαϊκῶν. Γιά νά μή μᾶς ὀργισθῆ ὁ Κύριος, γιά νά σκεπάση καί σώση το γένος μας. Ἀμήν.\n*Εἰσήγηση στήν ἡμερίδα τῆς Ε.ΡΩ. στήν Ἀθήνα, Σεπτέμβριος 2011\nΕτικέτες Ι.Μ. Αιτωλίας & Ακαρνανίας, ορθόδοξος λόγος\n...αγκαλιά, για πρώτη φορά στα δεκαεπτά μας χρόνια!!!\nαμφ: - Μια άγνωστη & αφανής "Αγία", αντίστοιχη του Αγίου Παύλου του Απλού, που γιορτάζει στις 7 Μαρτίου (κλικ εδώ) Εκείνη πότε γιορτάζει; Διάβασε & θα καταλάβεις...\n-Τον άνδρα μου τον παντρεύτηκα με προξενιό.\nΌμως χωρίς να το ξέρω, εκείνος αγαπούσε και είχε χρόνια δεσμό με μια κοπέλα, που οι δικοί του δεν την ήθελαν, αλλά αυτός δεν έπαψε ποτέ να την αγαπά. Παντρευτήκαμε. Η μέρα του γάμου ήταν πολύ όμορφη. Όμως οι όμορφες μέρες ήταν μόνο τρεις... Από την τέταρτη μέρα και επί δέκα επτά χρόνια η ζωή μου δίπλα του ήταν μια κόλαση.\nΌταν τον ρώτησα γιατί μου φερόταν τόσο άσχημα, μου αποκάλυψε πως αγαπούσε άλλη γυναίκα κι όχι εμένα. Έπεσα από τα σύννεφα!\n-Γιατί με πίεσαν οι γονείς μου.\nΕκείνη, βλέπεις, δεν την ήθελαν.\nΑυτή ήταν η απάντησή του. Μαζί κοιμόμασταν, όταν τσακωνόταν με την άλλη. Ωστόσο έμεινα έγκυος! Μόλις του το είπα, έγινε θηρίο έτοιμο να με κατασπαράξει! Μου ζήτησε να το ρίξω. Εγώ όμως, δεν το κάνα. Για κανέναν και για τίποτε δεν θα σκότωνα το παιδί μου. Μ’ αυτόν τον τρόπο γέννησα τρία κορίτσια.\n-Ναι! Έχω δικό μου κομμωτήριο.\nΠοτέ όμως οι πελάτισσές μου δεν με είδαν κλαμένη ή πικραμένη. Ούτε και τα παιδιά μου. Την πίκρα μου την έκρυβα βαθιά μες’ στην ψυχή μου, τη μοιραζόμουν μόνο με τον Θεό. Ξέρεις τι σημαίνει να κοιμάσαι με τον άνδρα σου, όποτε τσακώνεται με τη φιλενάδα του;\n-Παντρεύτηκε, έχει και δύο παιδιά.\nΑλλά με τον άνδρα μου δεν χώρισαν ποτέ.\n-Όχι! Πάντα τον δικαιολογούσα, τον κάλυπτα.\nΑλλά και ποτέ δεν μαλώσαμε. Γιατί ποτέ δεν τον ρώτησα ούτε πού ήταν ούτε γιατί άργησε ούτε αν ήταν με αυτήν.\nΌποια ώρα κι ανερχόταν, αν ήταν μπροστά τα παιδιά, του έλεγα: Καλώς τον Δημητράκη! Και ετοίμαζα το τραπέζι για να φάει.\n-Δεν μπορούσα να κάνω κι αλλιώς.\nΈπρεπε να δώσω το καλό παράδειγμα στα παιδιά μου. Ήθελα να μάθουν την αξία του σεβασμού, την αξία της αγάπης, την αξία της υπομονής.\n-Τους τα έγραφα σε κασέτα.\nΑπό τον καιρό που ήταν μωρά, έγραφα κάθε μέρα κάτι στην κασέτα, την έδινα στη μητέρα μου και της έλεγα να τους βάζει να την ακούνε. Έτσι δεν ένιωθαν πολύ την απουσία μου. Αυτό γινόταν επί δεκαεπτά χρόνια. Ό,τι μήνυμα ήθελα να τους περάσω, το παρουσίαζα πως το είχα ακούσει στο κομμωτήριο. Για τα ναρκωτικά, ας πούμε, τους έλεγα πως είχε έρθει μία πελάτισσα στο μαγαζί, που ήταν πολύ πικραμένη, γιατί το παιδί της είχε μπλέξει με κάποιους φίλους, που τον παρέσυραν στα ναρκωτικά… ή άλλοτε πως γνώρισα κάποιο κορίτσι, που έμπλεξε με κάποιο αγόρι και έμεινε έγκυος και από την ανεπιθύμητη εγκυμοσύνη τής προέκυψαν πολλά δυσεπίλυτα προβλήματα.\n-Λοιπόν! Επί δεκαεπτά χρόνια, διακοπές πήγαινα μόνη με τα παιδιά μου. Εκείνος δεν ήρθε ποτέ, με όσα παρακάλια κι αν του έκαναν τα παιδιά. Μια χρονιά, γυρνώντας από τις διακοπές μας, βρήκα μια κασέτα στο κομοδίνο μου, που έγραφε πάνω «Σ’ αγαπώ».\nΠαραξενεύτηκα! Τι κασέτα ήταν αυτή; Σκέφθηκα πως θα ήταν για τη φιλενάδα του. Όταν το βράδυ κοιμήθηκαν τα παιδιά, έβαλα να την ακούσω.\n-Είχε μαλώσει άσχημα με τη φιλενάδα του και χώρισαν.\nΠήγε σπίτι και κατευθύνθηκε προς το δωμάτιο των παιδιών. Γνώριζε πως τους γράφω κασέτες, πήρε μια στην τύχη και την άκουσε. Κι ύστερα κι άλλες… Έτσι άκουσε τι έλεγα στα παιδιά και συγκινήθηκε. Πήρε λοιπόν και αυτός μια κασέτα και μου έγραψε:\n«Συγχώρεσε με για ότι σου έχω κάνει. Τώρα καταλαβαίνω πόσο πολύ σ’ έχω πληγώσει, πόσο πολύ σ’ έχω ταπεινώσει. Και εσύ ούτε μία άσχημη κουβέντα δεν είπες ποτέ, πάντα τρυφερή και γλυκιά μαζί μου. Άκουσα μερικές κασέτες σου, που μιλάς στα παιδιά μας. Δεν με κατηγόρησες ποτέ. Μόνο καλά λόγια έβγαιναν από τα χείλη σου. Τώρα κατάλαβα γιατί μ’ αγαπούν τόσο πολύ τα παιδιά μας. Σε παρακαλώ, συγχώρεσε με, και σου υπόσχομαι, ό,τι σου στέρησα όλα αυτά τα χρόνια, να σου τα δώσω απλόχερα από εδώ και πέρα. Θα είσαι η βασίλισσα της καρδιάς μου.Σε παρακαλώ, συγχώρεσε με. Αυτή την ώρα που σου μιλάω, πίστεψέ με πως αισθάνομαι πολλή αγάπη για σένα, μου λείπεις. Σ’ αγαπώ».\nΌταν γύρισε το βράδυ, τον άκουσα, μα δεν σηκώθηκα, όπως έκανα πάντα, για να του βάλω φαγητό. Έκανα πως κοιμόμουν. Εκείνος ήρθε και ξάπλωσε δίπλα μου, σιγά-σιγά, για να μη με ξυπνήσει και με πήρε αγκαλιά, για πρώτη φορά στα δεκαεπτά μας χρόνια. Και όχι μια απλή αγκαλιά, αλλά πολύ τρυφερή… Με φίλησε απαλά στην πλάτη και ψιθύρισε:\n«Συγχώρεσε με, σ’αγαπώ!»\nΑπό εκείνη την βραδιά η ζωή μου άλλαξε τελείως. Ο Δημήτρης έγινε άλλος άνθρωπος…Τρυφερός, στοργικός, δεν μου χάλασε ποτέ χατίρι. Με λίγα λόγια γίναμε οικογένεια. Να ξέρεις πως στη ζωή, όταν αγωνίζεσαι, θα χάνεις μάχες, μα στο τέλος τον πόλεμο εσύ θα τον κερδίσεις.\nΚαι κάτι άλλο: Χωρίς πίστη στον Θεό, δεν έχεις όπλα να παλέψεις!!!\nμακαριστής Πορφυρίας μοναχής\nΤαξιδεύοντας στα Τείχη της Πόλης, σελ.53-57\nΕτικέτες ιστορίες, όταν η καρδιά μπορεί\n"Μπράβο σου ρε φίλε!!!"...\nΥπάρχει ανθρωπιά. Στο κέντρο της Αθήνας. Ενας νεαρός -άγνωστο αν εργάζεται- αγόρασε σ' έναν ταλαιπωρημένο συμπολίτη μας, πιθανότατα άστεγο, ένα ζευγάρι παπούτσια, καθώς νωρίτερα τον είχε...\nεντοπίσει να κυκλοφορεί χωρίς υποδήματα.\nΤο περιστατικό συνέβη σήμερα το πρωί στην οδό Πανεπιστημίου και το κατέγραψε ο χρήστης του Facebook, "Heraklis Pnevmatikakis".\nΟπως έγραψε στο προφίλ του: "Έχω δει παρόμοιες φάσεις σε διάφορα site, αλλά αυτό το έζησα σήμερα στην Πανεπιστημίου όπου είχα πάει να κάνω service στη φωτογραφική μου μηχανή (εξού και η φωτογραφική ετοιμότητα). Έτσι απλά ο νεαρός χωρίς φανφάρες έκανε αυτό που βλέπετε...... μπράβο σου φίλε!!!"...\nΕτικέτες όταν η καρδιά μπορεί, φιλανθρωπία\nΚάποτε είχε πάει ένας κοσμικός στην Σκήτη των Καυσοκαλυβίων στο Άγιο όρος, για να γίνει Μοναχός. Οι Πατέρες όμως της Σκήτης δεν τον δέχονταν, γιατί, εκτός που ήταν ράθυμος και αμελής, ήταν και πολύ\nσκανδαλοποιός και δημιουργούσε συνέχεια θέματα. Επειδή εκείνος αναπαύονταν στην Σκήτη, παρακάλεσε τους Πατέρες να τον αφήσουν να μένει ως λαϊκός και να εργάζεται καμιά φορά.\nΈτσι λοιπόν πέρασε την ζωή του με ραθυμία μέχρι την ώρα του θανάτου του που έπεσε πια στο κρεβάτι και ψυχοραγούσε. Οι Πατέρες όμως του συμπαραστέκονταν και βρίσκονταν συνέχεια κοντά του.\nΜια μέρα ο ετοιμοθάνατος είχε έρθει σε έκσταση και έκανε νοήματα. Οι Πατέρες απορούσαν τι να συμβαίνει...\nΌταν συνήλθε τους διηγήθηκε το εξής φοβερό:\n«Βλέπεις, αυτά εδώ τα έκανες όλα, γι' αυτό ετοιμάσου να πας στην κόλαση».\n«Για κοίταξε, ανάμεσα σ' αυτά τα αμαρτήματα, υπάρχει το αμάρτημα της κατακρίσεως»;\nΨάχνει ο Αρχάγγελος και μου λέει: «Όχι, δεν υπάρχει».\n«Οπότε, του λέω, δεν πρέπει να πάω στην κόλαση, σύμφωνα με αυτό που είπε ο Κύριος». «Μη κρίνετε, ίνα μη κριθήτε».\nΤότε ο Αρχάγγελος Μιχαήλ έσχισε το χαρτί με τα αμαρτήματά μου. Έτσι, Πατέρες μου, θα πάω στον Παράδεισο...\nΌταν μου είχατε πει ότι δεν κάνω για Μοναχός στην Σκήτη και εργαζόμουν ως λαϊκός και Εκκλησιαζόμουν στον Κυριακό τις εορτές, είχα ακούσει τα λόγια του Ευαγγελίου «Μη κρίνετε, ίνα μη κριθήτε»\nκαι είπα: «Ταλαίπωρε, τουλάχιστον αυτό να εφαρμόσεις, και αυτό με έσωσε δίχως άλλον κόπο». Μόλις τελείωσε αυτά τα λόγια, παρέδωσε την ψυχή του στον Αρχάγγελο Μιχαήλ..\nΕτικέτες Άγιο Όρος, ιστορίες\nΤανκ οπλισμένο με… 900 βιβλία!\nΣτις 5 Μαρτίου ήταν η Παγκόσμια Ημέρα Βιβλίων και με αφορμή τη γιορτή αυτή οι κάτοικοι της Αργεντινλης είδαν στους δρόμους της πόλης να κινείται μια παράξενη βιβλιοθήκη. Ο καλλιτέχνης Raul Lemesoff μεταμόρφωσε ένα τανκ του 1979 σε μια κινητή βιβλιοθήκη και το όπλισε με 900 βιβλία τα οποία έδινε δωρεάν στον κόσμο.\nΟ σκοπός του ήταν να περάσει ένα διπλό μήνυμα σε όλους, από τη μία να υπερτονίσει τη σημασία της ειρήνης στονκόσμο και από την άλλη να παρακινήσει τον κόσμο να διαβάζει περισσότερο. Η ανταπόκριση ήταν πολύ μεγάλη και ο ίδιος υποσχέθηκε να συνεχίσει την προσπάθειά του δημιουργώντας κι άλλες βιβλιοθήκες που θα φέρνουν κοντά στον κόσμο το βιβλίο, θα το κάνουν πιο οικείο για όλους και οι μικρότεροι θα μάθουν να διαβάζουν περισσότερο.\nΕτικέτες βιβλίο, πολιτισμός, τέχνη\nΤα Δωδεκάνησα (για την ακρίβεια είναι 14) ήταν από αρχαιοτάτων χρόνων δεμένα με τις τύχες του Ελληνισμού. Εν τούτοις, μόλις το 1947 ενσωματώθηκαν στο ελληνικό κράτος. Εξαιτίας της γεωγραφικής τους θέσης δέχθηκαν καταστρεπτικές επιδρομές από τους Πέρσες, τους Σαρακηνούς, τους Βενετούς, τους Γενουάτες, τους Σταυροφόρους και τους Τούρκους (Σελτζούκους και Οθωμανούς). Από το 1309 περιήλθαν στην εξουσία των Ιωαννιτών Ιπποτών και έμειναν υπό την κυριαρχία τους έως το 1522, οπότε καταλήφθηκαν από τους Οθωμανούς Τούρκους. Με την έναρξη του εθνικοαπελευθερωτικού αγώνα του 1821, τα Δωδεκάνησα επαναστάτησαν, αλλά το 1830 επιστράφηκαν μαζί με τη Σάμο στην Οθωμανική Αυτοκρατορία, με αντάλλαγμα την Εύβοια, η οποία ενσωματώθηκε στο ελεύθερο ελληνικό κράτος.\nΉταν η χρυσή ευκαιρία για την ενσωμάτωση των Δωδεκανήσων στο ελληνικό κράτος, την οποία η ελληνική διπλωματία δεν έπρεπε να αφήσει να πάει χαμένη. Ήταν απαίτηση του ελληνικού λαού και είχε χυθεί άφθονο ελληνικό αίμα για την εκδίωξη των Γερμανών από τα Δωδεκάνησα. Το θέμα θα λυνόταν οριστικά από τη Διάσκεψη Ειρήνης των νικητριών δυνάμεων του Β' Παγκοσμίου Πολέμου, που θα συνερχόταν στο Παρίσι. Υποστολή της αγγλικής σημαίας στη Ρόδο και έπαρση της ελληνικής.Η Ελλάδα δια του πρωθυπουργού Κωνσταντίνου Τσαλδάρη διαμήνυσε ότι θα έθετε στο τραπέζι των διαπραγματεύσεων ως εθνικές διεκδικήσεις την πρόσκτηση της Βορείου Ηπείρου και των Δωδεκανήσων, τη διευθέτηση των ελληνοβουλγαρικών συνόρων, ενώ σκόπευε να θέσει και το ζήτημα της Κύπρου στη Μεγάλη Βρετανία. Από τις τέσσερις αυτές εθνικές διεκδικήσεις, μόνο το θέμα των Δωδεκανήσων ευοδώθηκε, χωρίς δυσκολίες και περιπλοκές.\nΕίναι γνωστό ότι ο Στάλιν και ο Τσόρτσιλ, κατά τη διάρκεια του Β' Παγκοσμίου Πολέμου, προσπάθησαν να δελεάσουν την Τουρκία, προσφέροντάς της ορισμένα παράκτια νησιά του Αιγαίου, προκειμένου να την πείσουν να βγει στον πόλεμο στο πλευρό των Συμμάχων ή τουλάχιστον να παραμείνει αυστηρά ουδέτερη. Επιπροσθέτως, ο Στάλιν είχε συνδέσει το θέμα των Δωδεκανήσων με την Τριπολίτιδα (σημερινή Λιβύη), για την οποία η Σοβιετική Ένωση είχε διατυπώσει το αίτημα να της ανατεθεί η εντολή. Όμως, σε μια απρόσμενη στροφή της πολιτικής της, η Σοβιετική Ένωση συγκατατέθηκε να αποδοθούν τα Δωδεκάνησα στη Ελλάδα, στη συνεδρίαση των Υπουργών Εξωτερικών που προετοίμαζε τη Διάσκεψη Ειρήνης των Παρισίων. Η δήλωση έγινε στις 27 Ιουνίου 1946 από τον Υπουργό Εξωτερικών Βιατσεσλάβ Σκριάμπιν, γνωστότερο ως Μολότωφ, με μοναδικό όρο την αποστρατιωτικοποίηση των νησιών. Έτσι, προτού καν συνέλθει η Διάσκεψη Ειρήνης, το θέμα των Δωδεκανήσων είχε λάβει ευνοϊκή τροπή για την Ελλάδα.\nΗ είδηση για την απόδοση των Δωδεκανήσων στη Ελλάδα χαιρετίστηκε με μεγάλο ενθουσιασμό, σε μια περίοδο που η χώρα βρισκόταν στη δίνη του Εμφυλίου Πολέμου. Η Διάσκεψη της Ειρήνης συνήλθε στο Παρίσι από τις 29 Ιουλίου έως τις 11 Οκτωβρίου 1946, όπου τέθηκαν από ελληνικής πλευράς και τα θέματα της Βορείου Ηπείρου και της διευθέτησης των ελληνοβουλγαρικών συνόρων, χωρίς επιτυχία, αφού οι ΗΠΑ δεν θέλησαν να δυσαρεστήσουν τη σύμμαχό τους Σοβιετική Ένωση και τους δορυφόρους της Αλβανία και Βουλγαρία. Η προσπάθεια της Τουρκίας να διεκδικήσει το Καστελόριζο και τη Σύμη έπεσαν στο κενό. Στις 10 Φεβρουαρίου 1947 υπογράφηκε στο Παρίσι η Συνθήκη Ειρήνης με την Ιταλία, σύμφωνα με την οποία τα Δωδεκάνησα αποδίδονταν στην Ελλάδα, ενώ η Ιταλία υποχρεωνόταν σε αποζημίωση ύψους 105 εκατομμυρίων δολαρίων προς τη χώρα μας. Με επιμονή της σοβιετικής πλευράς, οριζόταν στο κείμενο ότι τα νησιά θα παρέμεναν αποστρατιωτικοποιημένα, πρόβλεψη που θα επικαλεστεί η Τουρκία κατά τρόπο καταχρηστικό μετά το 1974. Από την τουρκική ερμηνεία του κειμένου της ελληνοϊταλικής συνθήκης του 1947, σε συνδυασμό με τις ιταλοτουρκικές συμφωνίες του 1932, θα προκύψει και το ζήτημα των «γκρίζων ζωνών», που έθεσε η Άγκυρα μετά την Κρίση των Ιμίων το 1996.\n«Έχουμε δύο ρουφιανιές: η μία δουλεύει στο μέλλον\nη άλλη στο παρελθόν. Και στο παρόν δουλεύουν οι ρουφιάνοι».\nΗ «αριστερή» κυβέρνηση ΣΥΡΙΖΑ είναι ευρηματική: Εμπλουτίζει και τη ρουφιανιά…\nΤο νέο είδος του χαφιεδισμού έχει σαν ιδεολογικό και πολιτικό υπόβαθρο τη …δίωξη της φοροδιαφυγής!!!\nΚαι …εμπνευστή τον πλέον κατάλληλο και ειδικό, τον Βαρουφάκη:\nΤο θεατρίνο «ρουφιάνο» της χρηματιστηριακής μαφίας…\nΗ «αριστερή» κυβέρνηση προχωρεί, με βήματα γοργά, σε ποικίλες και ευρηματικές πράξεις …εμπλουτισμού της ρουφιανιάς, προκειμένου να ολοκληρωθεί ο στρατηγικός στόχος των μαφιόζων του χρήματος: Ο εφιάλτης της Κάρτας του Πολίτη, το ΟΛΟΚΛΗΡΩΤΙΚΟ ηλεκτρονικό φακέλωμα…\nΓια την επιστράτευση ρουφιάνων ενάντια στη φοροδιαφυγή διαβάστε και το παρακάτω, πολύ καλό, σχόλιο.\nΤο διαβάσαμε εδώ: pandiera\nΦοιτητές, νοικοκυρές, ακόμα και τουρίστες φέρεται να σκοπεύει να επιστρατεύσει το υπουργείο Οικονομικών για την «εθνική» μάχη ενάντια στη φοροδιαφυγή.\nΑυτό τουλάχιστον διέρρευσε ο δημοσιογράφος των Financial Times, Peter Spiegel, χωρίς μέχρι στιγμής να έχει υπάρξει κάποια διάψευση από πλευράς της κυβέρνησης.\nΆλλωστε ο ίδιος ο υπουργός Οικονομικών, Γιάνης Βαρουφάκης, είχε αναφέρει τη Δευτέρα, στο πλαίσιο της συνέντευξής του στον Νίκο Χατζηνικολάου, ότι δεν θα καταπολεμηθεί η φοροδιαφυγή «εάν δεν υπάρξει κάποιος φόβος σε οποιονδήποτε πωλεί αγαθά και υπηρεσίες χωρίς αποδείξεις, ένας φόβος ότι ο επόμενος πελάτης δεν θα δουλεύει στην εφορία».\nΑν οι πληροφορίες επιβεβαιωθούν, θα πρόκειται για ένα οργουελικής έμπνευσης σχέδιο, που καμία προηγούμενη κυβέρνηση δεν τόλμησε να εισηγηθεί.\nΠροσπαθεί να εμφυσήσει στην ελληνική κοινωνία την ρουφιανιά, στο όνομα της πάταξης της φοροδιαφυγής, που ανάγεται σε εθνικό στόχο.\nΚαι είναι σαφές ότι το σύγχρονο φορολογικό κυνήγι μαγισσών δεν αφορά το μεγάλο κεφάλαιο, που φοροδιαφεύγει νόμιμα με χίλιους δυο τρόπους (ενδεικτικές οι προκλητικές φοροαπαλλαγές των εφοπλιστών, για τις οποίες δεν έχει ακουστεί «κιχ» από την «αριστερή» κυβέρνηση), ούτε τα ανώτερα μεσαία στρώματα (ιδιοκτήτες μπαρ σε τουριστικές περιοχές, νυχτερινών κέντρων, εστιατορίων, «γιατροί του Κολωνακίου» κ.ά.), που διαπλέκονται με χίλιους τρόπους με τους φοροεισπρακτικούς μηχανισμούς, αλλά τα εναπομείναντα μικρομάγαζα και τους διάφορους τεχνίτες (υδραυλικούς, ηλεκτρολόγους κλπ) που βρίσκονται ένα βήμα πριν τον αφανισμό από τη δυσβάσταχτη φορολογία.\nΔεν είναι μόνο ένα ξεκάθαρα ταξικό μέτρο, για την εμπέδωση της φοροεπιδρομής στους εργαζόμενους και τα φτωχά λαϊκά στρώματα για τα κέρδη της πλουτοκρατίας και την αποπληρωμή των «δόσεων» στους κάθε λογής τοκογλύφους (όπως συνέβη σήμερα).\nΕίναι και μια ηθικά κατάπτυστη πρόταση που αποτελεί ντροπή για μια κυβέρνηση και ένα κόμμα που υποτίθεται ότι προέρχεται από την Αριστερά.\nΚαι επειδή τη ρουφιανιά πολλοί αγάπησαν αλλά το ρουφιάνο κανείς, όποιος εμπλακεί στην εμπέδωση της φοροεπιδρομής της κυβέρνησης θα αντιμετωπίσει την οργή του λαού.\n«Ψάχνονται οι νέοι με την παράδοση»!\nΦέρνει την ανωγειανή κορμοστασιά του σε ένα από τα πλέον θρυλικά μαγαζιά της Αθήνας, που έχει φιλοξενήσει τα μεγαλύτερα ονόματα της τζαζ μουσικής. Στα χέρια του θα κουβαλά τη λύρα του, ενώ από το μυαλό του δεν θα φεύγει ούτε λεπτό ο Ψηλορείτης. Μιλάμε, φυσικά, για τον γίγαντα της παραδοσιακής μουσικής, τον Ψαραντώνη, ο οποίος ξεκινάει σήμερα τις εμφανίσεις του στο Half Note Jazz Club, διευκρινίζοντάς μας ότι επί σκηνής δεν του αρέσει να προγραμματίζει τίποτα, πόσο μάλλον να ακολουθεί playlist. «Θέλω μόνο να γίνομαι ένα με τους ανθρώπους. Αυθόρμητα». Αυτό είναι, άλλωστε, και το πνεύμα που διακατέχει όλες τις εμφανίσεις του από το 1982 έως και σήμερα, μένοντας πιστός στους άγραφους κανόνες που μόνος του έχει ορίσει.\nΟ Ψαραντώνης, κατά κόσμον Αντώνης Ξυλούρης, μας προσκαλεί στο στέκι της οδού Τριβωνιανού σε ένα πρόγραμμα που φέρει τον τίτλο «Του κύκλου τα γυρίσματα» και αποτελεί μια περιπλάνηση στα σπουδαία κομμάτια της κρητικής μουσικής, τα οποία θα παρουσιάσει κρατώντας, φυσικά, τη λύρα του.\nΗ εμφάνισή του αυτή στην Αθήνα, μάλιστα, έρχεται λίγους μήνες μετά την περιπέτεια υγείας που αντιμετώπισε. Μας λέει λακωνικά ότι τώρα είναι καλά και επομένως είναι έτοιμος να επιστρέψει στην ενεργό δράση. Σε λίγο καιρό θα ταξιδέψει στη Γερμανία για να δώσει μια σειρά συναυλιών. Στο εξωτερικό, άλλωστε, τον λατρεύουν. Οταν τον είχε πρωτογνωρίσει πριν από χρόνια ο Νικ Κέιβ, ενθουσιασμένος από τους ήχους της κρητικής λύρας, αλλά και από την επιβλητική εμφάνισή του -τη σχεδόν απόκοσμη-, τον είχε προσκαλέσει να μοιραστούν τη σκηνή σε δύο μεγάλα φεστιβάλ το 2007 και το 2009.\nΠώς, όμως, κατάφερε ο δεξιοτέχνης Κρητικός μουσικός να κερδίσει όλη την υφήλιο, αλλά και να μπει ακόμη και στο World's First Global Musical Instrument Museum, όπου υπάρχει μια λύρα του, αλλά και προβάλλεται συνεχώς ένα βίντεο με εκείνον; Μα καθαρά με τη μουσική του, όπως μας λέει. Οι μελωδίες από τον Ψηλορείτη, οι λεβέντικοι ήχοι που προκαλούν την ανατριχίλα σε όλους όσοι τους ακούν, έχουν κάνει, χάρη στον Ψαραντώνη, τον γύρο του κόσμου, αποδεικνύοντας ότι η παράδοση είναι μια σταθερή αξία.\n«Η αλήθεια είναι ότι οι νέοι της εποχής μας ψάχνονται. Διαπιστώνω ότι η παράδοση τους συγκινεί πολύ. Ποτέ δεν είχαμε τόσους πολλούς νέους να παίζουν λύρα» μας λέει, χωρίς να κρύβει ότι το γεγονός αυτό τον χαροποιεί ιδιαίτερα. Δεν μας αποκαλύπτει τι σκέφτεται, αλλά ούτε και ποιες εικόνες τού έρχονται στο μυαλό όταν ξεκινάει να παίζει τη λύρα του και να βυθίζεται σε μια διονυσιακή ατμόσφαιρα. Κρατάει τις σκέψεις του για τον εαυτό του, υποστηρίζοντας ότι κάθε συμβουλή που του έχει δώσει ο αδερφός του, ο αξέχαστος Νίκος Ξυλούρης, για τη μουσική είναι ο οδηγός του.\n* Ο Ψαραντώνης εμφανίζεται από σήμερα στο Half Note Jazz Club (Τριβωνιανού 17, Μετς). Εως την Τρίτη 10 Μαρτίου.\nΜετά την κόρη και τον λαουτιέρη του\nΟ Ψαραντώνης θα βρεθεί στη σκηνή του Half Note Jazz Club έχοντας στο πλευρό του την κόρη του, Νίκη, η οποία, ως γνωστόν, τον συντροφεύει σε πολλές από τις εμφανίσεις του, αλλά και τον δεξιοτέχνη του λαούτου Γιάννη Παξιμαδάκη. Να σημειωθεί ότι πριν από λίγο καιρό έκανε πρεμιέρα στους κινηματογράφους το ντοκιμαντέρ της Αγγελικής Αριστομενοπούλου «Μια οικογενειακή υπόθεση», που παρουσιάζει την οικογένεια των Ξυλούρηδων.\nΕτικέτες παιδιά, πολιτισμός, τέχνη\nΟ εγωιστής, στενοχωριέται πολύ με το καθετί. Ο ταπεινός είναι ελεύθερος και ανεξάρτητος, απ' όλους και από όλα.\nΕτικέτες εικόνες, πολιτισμός, τέχνη\nΒελτίωση στην εξώπορτα ασφαλείας με ένα απλό τρικ!\nΕίναι πολύ της μόδας οι πανάκριβες πόρτες ασφαλείας σήμερα. Υποτίθεται ότι σας προστατεύουν από τους διαρρήκτες.\nΠρόκειται για ένα πολύ ωραίο ανέκδοτο, που σε κάνει να γελάς αν ξέρεις τον βασικό μηχανισμό.\nΠρώτα πρώτα θα πρέπει να έχετε πραγματικά ακριβή κλειδαριά και όχι τις χαζές με τα μεγάλα πλακέ κλειδιά.\nΔεύτερον θα πρέπει οπωσδήποτε να κλειδώνετε την πόρτα, να έχετε το κλειδί από μέσα και να βάλετε ένα ειδικό άγκιστρο το οποίο δεν θα αφήνει το κλειδί να γυρίσει. Υπάρχουν εργαλεία με τα οποία πιάνετε το κλειδί από την έξω μεριά της πόρτας και την ξεκλειδώνετε σαν κύριοι!\nΤέλος αν αφήσετε την πόρτα χωρίς κλείδωμα μπορεί να ανοίξει με μία ταυτότητα ή μία τηλεκάρτα ΑΜΕΣΩΣ. Έκανα αυτό το πείραμα στην δικιά μου πόρτα και το κατάφερα με την πρώτη.\nΤελικό συμπέρασμα: αφού έτσι κι αλλιώς ΟΛΕΣ οι πόρτες θα αντισταθούν δύσκολα σε έναν οργανωμένο κλέφτη, τουλάχιστον αφαιρέστε του την δυνατότητα να μπει αμέσως και βολευτείτε με το να μην κλειδώνετε και ξεκλειδώνετε συνέχεια την πόρτα λες και βρισκόσαστε σε φυλακή.\nΠροσωπικά δεν είχα διάθεση ούτε να κλειδώνω (ειδικά όταν φεύγω από το σπίτι) ούτε να αγοράζω πανάκριβες πόρτες που θα άνοιγαν και αυτές με τηλεκάρτα.\nΈτσι έκανα μία μικρή βελτίωση στην κάσα της πόρτας.\nΤο βασικό πρόβλημα είναι ότι η γλώσσα της πόρτας αφήνει προς τα έξω την κωνική πλευρά της και έτσι οπισθοχωρεί εύκολα όπως βλέπετε στο πρώτο σχήμα. Πρόσθεσα μία σιδερένια γωνία και την στερέωσα με βιδάκια. Αν η πόρτα σας δεν έχει σε βολικό σημείο βιδάκια, πρέπει να ανοίξετε τρύπες με το τρυπάνι στην κάσα, που δεν θα πάθει απολύτως τίποτε. Και είναι εύκολη δουλειά ακόμα και για έναν ανειδίκευτο.\nΤο σημείο που θα μπει το λαμάκι το βλέπετε στο δεύτερο σχέδιο. Βλέπετε επίσης τον τρόπο με τον οποίο εμποδίζει την διάρρηξη.\nΣτην φωτογραφία τώρα βλέπετε την “δουλειά τελειωμένη” και το λαμάκι που εμποδίζει πλέον την είσοδο σε κάποιο διαρρηκτικό εργαλείο.\nΤο να χάνεις κάποιον...\nΤο να χάνεις κάποιον, σημαίνει το να χάνεις όχι μόνο το ίδιο το πρόσωπο, αλλά και όλους εκείνους τους τρόπους και τις εκδηλώσεις, μέσα από τις οποίες το πρόσωπο αυτό έχει φανεί προς τα έξω. Έτσι ώστε κάποιος, χάνοντας ένα αγαπημένο πρόσωπο, μπορεί να ανακαλύψει πως τόσα πολλά πράγματα, εικόνες, ποιήματα, μελωδίες, τόποι, είναι κι αυτά χαμένα...\nΑπό το βιβλίο της Iris Murdoch "Ένα κομμένο κεφάλι" εκδόσεις ΧΑΤΖΗΝΙΚΟΛΗ\nΜαζί θα περπατήσουμε χέρι με χέρι στο δρόμο που φεγγοβολά της Βηθλεέμ τ’ αστέρι. Με μια ψυχή, με μια καρδιά, την ίδια γνώμη, των μυστηρίων του Θεού πιστοί οικονόμοι, ν’ αντλούμε απ’ την ενότητα την δύναμή μας, για να προσφέρουμε σ’ Αυτόν θυσία δεκτή και την ψυχή και το κορμί μας. Κύριε, που βρίσκεσαι μαζί με δυό και τρεις, που στ’ όνομά σου ειν’ αθροισμένοι, στείλε την άρρητη δροσιά της ευλογίας σου στη διψασμένη μας ψυχή που περιμένει. Δώσε στους δούλους σου το πνεύμα σου, καθώς στους μαθητές σου τόχες στείλει, κι ας οδηγή τα βήματά μας στο δικό σου θέλημα η πύρινη του φωτισμού σου στήλη. Χάλκεψε την ενότητά μας ακατάλυτη, με αγάπη και ταπεινοσύνη κι ας είναι πάντα στις ψυχές μας άσβηστη δική σου ειρήνη και πνευματική ευφροσύνη.\n▼ Μαρτίου (388)\n▼ Μαρ 07 (25)\nΟ εγωιστής, στενοχωριέται πολύ με το καθετί. Ο ταπ...\nΜαζί θα περπατήσουμε χέρι με χέρι στο δρόμο που φε...\nΔεν φτάνει που νηστεύω;\nΗ ΕΠΑΝΑΣΤΑΣΗ ΤΟΥ 1821 ΕΙΝΑΙ «ΠΑΡΑΜΥΘΙΑ», ΤΟ ΟΜΟΛΟΓ...\nΠόσοι ακόμη μετανάστες θα έμπαιναν στη χώρα, αν τα...\nΟι κουζουλοί την κάνανε αθάνατη την Κρήτη\nΑλλάζουν ξανά οι πίνακες στο Μαξίμου\nΠρώτη φορά αριστερά και τόσο θρασύδειλα και άνανδρα\nΤα 15 πιο «καθαρά» τρόφιμα, χωρίς φυτοφάρμακα!\nΎμνος στην Θεοτόκο από τον Έντγκαρ Άλλαν Πόε


#Δήμος Νέας Ζίχνης Archives - Page 2 of 3 - Επιλογές\nTag: #Δήμος Νέας Ζίχνης\nΣήμερα Παρασκευή 30 Αυγούστου στις 12 το μεσημέρι ορκίστηκε νέος Δήμαρχος Νέας Ζίχνης κος Παντελής Μπόζης και τα νέα μέλη του δημοτικού συμβουλίου. Η τελετή πραγματοποιήθηκε έξω από το\nΜε τον Δήμαρχο Νέας Ζίχνης Παναγιώτη Πολυμέρη συναντήθηκε το πρωί της Δευτέρας 1 Ιουλίου 2019, ο υποψήφιος βουλευτής Σερρών του ΣΥΡΙΖΑ-Προοδευτική Συμμαχία, Κώστας Καρπουχτσής Η συνάντηση πραγματοποιήθηκε σε θερμό\nΤο ψηφοδέλτιο του συνδυασμού «Αγωνιστική Κίνηση» κατέθεσε σήμερα στο Πρωτοδικείο ο υποψήφιος δήμαρχος Νέας Ζίχνης Γιώργος Ντώνες Ο κος Ντώνες που κατεβαίνει για πρώτη φορά ως υποψήφιος Δήμαρχος\nΓιώργος Ντώνες: Χάρη στον Ανδρέα Δαϊρετζή ο Δήμος Νέας Ζίχνης πατά γερά στα πόδια του(VIDEO)\nΕντυπωσιακή ήταν η ανταπόκριση των κατοίκων του Δήμου Νέας Ζίχνης στην εκδήλωση παρουσίασης των υποψηφίων του Συνδυασμού «Αγωνιστική Κίνηση». Η μεγάλη αίθουσα πολιτισμού «Μαριάννα», στην έδρα του Δήμου,\nEπιστολή με την οποία δηλώνει την κάθοδό του στις επικείμενες αυτοδιοικητικές εκλογές έστειλε ο Γιώργος Ντώνες .Ο κος Ντώνες θα ηγηθεί του ψηφοδελτίου της παράταξης “ΑΓΩΝΙΣΤΙΚΗΣ ΚΙΝΗΣΗΣ” του Δήμου Νέας\nΣέρρες : Υποψήφιος Δήμαρχος Νέας Ζίχνης ο Παντελής Μπόζης\nΜε υψηλό αίσθημα ευθύνης, βαδίζοντας σε μία νέα εποχή για την τοπική αυτοδιοίκηση, καταθέτω επίσημα την απόφαση συμμετοχής μου στις δημοτικές εκλογές ως υποψήφιος Δήμαρχος Νέας Ζίχνης. Μετά από


Πέτρος Σταθάτος | LepantoMag.gr\nάρθρα για: Πέτρος Σταθάτος\nΕλάχιστα ζητήματα μπορούν να θεωρηθούν ως μονοπαραγοντικά και να τύχουν...\nΜια του κλέφτη, δυο του κλέφτη, τρεις και της βασίλισσας ! [video-φωτο]\nΑθλητισμός, Απόψεις, Προτεινόμενα, Μπάσκετ\nτου Πέτρου Σταθάτου Τέλος (παραλίγο ) καλό , για να δούμε το μέλλον. Επιστροφή...\nΠερί χρέους και ελλειμμάτων\nτου Πέτρου Σταθάτου Χωρίς να ασχοληθώ με τα της εκλογής προέδρου και λοιπά...\nΑπόψεις, Πολιτική, Κοινωνία\nτου Πέτρου Σταθάτου Διάβαζα την προκήρυξη για τη μακροχρόνια μίσθωση του Ξενία...\nΓυναίκες, νέοι και εκλογές…\nΑπόψεις, Πολιτική, Social Media\nτου Πέτρου Σταθάτου Παρατηρώ τις αναρτήσεις στο facebook και τα σχόλια στα τοπικά...\nΑπόψεις, Πολιτική, Κοινωνία, Προτεινόμενα, Αυτοδιοικητικές Εκλογές 2014\nτου Πέτρου Σταθάτου Πέρυσι τέτοιο καιρό, χάθηκε μια μεγάλη ευκαιρία! Αυτό...


Θέσεις Ε.Φ.Α.Ε.Φ.Π για την ΠΟΦΕΝ - Ε.Φ.Α.Ε.Φ.Π.\nΔημοσιεύτηκε από τον/την admin στις 19 Ιανουαρίου 2010\nΜε αφορμή το πρόσφατο συνέδριο της ΠΟΦΕΝ θα θέλαμε να αναφερθούμε σ’ αυτό που ονομάζεται ΠΟΦΕΝ. Η ΠΟΦΕΝ απαρτήζεται από όλες τις τάσεις πλυν όμως του ΕΦΑΕΦΠ. Οι λόγοι είναι θέματα δημοκρατίας και θέματα λειτουργείας του καταστατικού της ΠΟΦΕΝ το οποίο το βρίσκουμε εντελώς αντιδημοκρατικό.\nΣτο καταστατικό της αναφέρει ρητά ότι «Συμμετοχή των φοιτητών στον αγώνα για μιαν Κύπρο ενωμένη, ομοσπονδιακή, ανεξάρτητη,(..)» [Άρθρο 3.3α]. Και πιο κάτω στο Άρθρο 4.4α\nΆρθρο 3.3α : “Συμμετοχή των φοιτητών στον αγώνα για μιαν Κύπρο ενωμένη, ομοσπονδιακή, ανεξάρτητη, εδαφικά ακέραιη, κυρίαρχη και αποστρατικοποιημένη, κοινή πατρίδα όλων των Κυπρίων.” και πιο κάτω: « Οι Φοιτητικές Ενώσεις – μέλη έχουν υποχρέωση: α. Να αποδέχονται το καταστατικό της Ομοσπονδίας (..)»\nΔηλαδή αν ένας φοιτητής ή φοιτητική παράταξη ή ακόμη και Φοιτητική Ένωση αποφασίσει ότι η λύση Ομοσπονδίας για το μεγάλο μας πρόβλημα το κυπριακό δεν είναι κατάλληλη θα διαγράφεται, γιατί σύμφωνα πάντα με το καταστατικό της ΠΟΦΕΝ Άρθρο 5.1α : « Φοιτητική Ένωση – μέλος μπορεί να αποβληθεί από την Ομοσπονδία σε περίπτωση κατά την οποία:\nα. Απομακρύνεται ή παραβιάζει το παρόν καταστατικό. (..)»\nΆκομη κάποιος διαβάζοντας τον τρόπο εκλογής του συμβουλίου της ΠΟΦΕΝ θα καταλάβει ότι αντι τις αποφάσεις της να τις πέρνουν οι πολλοί αναθέτους σε μικρό ποσοστό «εκπροσώπους» για να πάρουν απόφαση. Αυτό βολεύει ιδίως της Προοδευτική Κ.Φ. η οποία στην Βουλγαρία (για παράδειγμα) έχει, δήθεν, 100% ψήφους!!! Έτσι εκμεταλλέυεται το γεγονός ότι δεν υπάρχουν Φ.Ε. (ή υπάρχουν εικονικά) για να έχουν επιπλέον έδρες στην ΠΟΦΕΝ.\nΌλα τα πιο πάνω έρχονται σε αντίφαση με το Άρθρο 2.1 της ΠΟΦΕΝ:\n«Πίστη στη δημοκρατία, την ελευθερία, την ειρήνη, τη δικαιοσύνη, την ισότητα και την αυτοδιάθεση των λαών.» δημιουργόντας έτσι ένα οξύμωρο σχήμα στο καταστατικό και στον τρόπο λειτουργίας της ΠΟΦΕΝ.\nΘΕΛΟΥΜΕ: Απεγλωβισμό του φοιτητή από τέτοια αντιδημοκρατικά όργανα που απλά και μόνον εξυπρετούν κομματικά συμφέροντα και να δώσουν επιτέλους την ελευθερία λόγου στον ΚΑΘΕ φοιτητή (ανεξαρτήτου ιδεολογίας).\n«Όποιος ελεύθερα συλλογάται, συλλογάται καλά» Ρήγας Φερραίος\nTo έμβλημα της ΠΟΦΕΝ – η Θεα Αθηνά με τη ζυγαρία\nέχει κλειστά τα μάτια της στις συνεδρίες της Ενωσης..\nΕνόψει της έκτακτης κατάστασης που δημιουργήθηκε στον Λίβανο, ο Κυπριακός Ερυθρός Σταυρός καλεί το κοινό να προσφέρει είδη τροφίμων μακράς διαρκείας όπως: Κονσέρβες (όλων των ειδών) Δημητριακά Παξιμάδια και κράκερ Αλεύρι γενικής χρήσης Σκόνη γάλακτος για παιδιά Τα είδη Διαβάστε περισσότερα…


Dunkin' Donuts, Englewood - Κριτικές εστιατορίων - TripAdvisor\nEnglewood: Όλα τα εστιατόρια Dunkin' Donuts: Εστιατόρια στην περιοχή\nEnglewood: Όλες οι δραστηριότητες Δραστηριότητες κοντά σε: Dunkin' Donuts\nΗνωμένες Πολιτείες Φλόριντα Southwest Gulf Coast Englewood Εστιατόρια σε Englewood Dunkin' Donuts\nΝο 2 από 2 στην κατηγορία Αρτοποιία για: Englewood Νο 86 από 91 στην κατηγορία Μέρη Για Φαγητό για: Englewood €\nΑμερικανική, Φαστ φουντ 2495 S McCall Rd, Englewood, FL 34224-5119+1 941-474-7900Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 50 κριτικέςΕξαιρετικό22%Πολύ καλό18%Μέτριο20%Ανεπαρκές22%Πολύ κακό18%Τώρα είναι κλειστόΔευ - Παρ05:00 - 20:00Σαβ - Κυρ06:00 - 20:00Αναλυτικό ωράριο ΚΟΥΖΙΝΕΣ Αμερικανική, Φαστ φουντ ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 2495 S McCall Rd, Englewood, FL 34224-5119Όλες οι λεπτομέρειες Βελτίωση αυτής της καταχώρισηςΑυτό το εστιατόριο διαθέτει τηλεόραση;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το μέρος είναι καφετέρια;Ναι Όχι Άγνωστο Αυτό το μέρος είναι κυρίως αρτοποιείο;Ναι Όχι Άγνωστο Αυτό το μαγαζί έχει κυρίως γλυκά;Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (50)Βαθμολογία ταξιδιωτών Εξαιρετικό6Πολύ καλό5Μέτριο8Ανεπαρκές7Πολύ κακό3Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (29)Αγγλικά (50)Γλώσσα Ελληνικά (29)Αγγλικά (50)Δείτε τι λένε οι ταξιδιώτες: 1 - 10 από 29 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSusan L2510Η κριτική γράφτηκε πριν από 2 εβδομάδες Ό,τι θα περιμένατε, είναι ένα DunkinΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEnglewood2016Englewood, Φλόριντα5915Η κριτική γράφτηκε 30 Απριλίου 2017 Ο οποίος γνώριζε; Ένα υγιεινό και νόστιμο γρήγορο μεζέ.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmarc d13939Η κριτική γράφτηκε 15 Απριλίου 2017 μέσω κινητής συσκευής Πρωινό έσχατης ανάγκης...ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJ R404Η κριτική γράφτηκε 11 Απριλίου 2017 ΑπαιτητικέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBobbi DEnglewood, Φλόριντα243Η κριτική γράφτηκε 10 Απριλίου 2017 Με τον καλύτερο καφέ!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιValerie M4Η κριτική γράφτηκε 21 Μαρτίου 2017 Φρικτό, βρώμικο ... χρειαζόμαστε ένα νέο Dunkin Donuts στην περιοχή μας ...ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJohnCamp81Κρόσβιλ, Τενεσί13946Η κριτική γράφτηκε 28 Φεβρουαρίου 2017 Τυπικό Dunkin Cullurello δώρωνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLeeni2014Englewood, Φλόριντα266Η κριτική γράφτηκε 14 Φεβρουαρίου 2017 Πάντα καλό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbobnlinda2016Englewood, Φλόριντα259Η κριτική γράφτηκε 18 Ιανουαρίου 2017 Εξαιρετικό καφέΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKeczMI9536Η κριτική γράφτηκε 17 Ιανουαρίου 2017 Μόλις η ίδια .... ασθενές καφέ και περίπτωση άγευστο...ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123Ενημέρωση καταχώρισης… Στην περιοχή Κοντινά εστιατόριαFarlow's On The Water1.519 κριτικές 1,1 χλμ μακριά Lickity Split Cafe117 κριτικές 0,62 χλμ μακριά Marco's Pizza89 κριτικές 1,47 χλμ μακριά Key West Subs39 κριτικές 0,62 χλμ μακριά Κοντινά αξιοθέαταCedar Point Environmental Park81 κριτικές 1,87 χλμ μακριά Ann Dever Memorial Regional Park44 κριτικές 1,3 χλμ μακριά Stump Pass Marina15 κριτικές 3,25 χλμ μακριά Lemon Bay Tours106 κριτικές 3,25 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Dunkin' Donuts και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n2495 S McCall Rd, Englewood, FL 34224-5119 Τοποθεσία:


Spoiler Σασμός: Η Θοδώρα παγιδεύει τον Πέτρο ως φονιά του Στεφανή, και η εκδίκηση του Αστέρη.\nΗ κόντρα Αστέρη και Πέτρου συνεχίζεται και οδηγεί σε ανεξέλεγκτες καταστάσεις. Γιαγιά Ειρήνη και Καλλιόπη αναγκάζονται να μοιραστούν τα μυστικά τους για τη βεντέτα.\nΗ Καλλιόπη σοκάρεται βλέποντας τον ‘Αγγελο να φορά το σταυρό που εκείνη χάρισε στο γιό της Ανθούλας και καταλαβαίνει την πικρή αλήθεια στο αποψινό επεισόδιο του Σασμού στον Alpha. Ήρθε η ώρα της αποκάλυψης και για τη γιαγιά Ειρήνη, να φανερώσει στη νύφη της την απιστία του γιού της και να μάθει την ύπαρξη του εγγονού της. Πέτρος και Αστέρης έρχονται σήμερα σε κόντρα, αλλά κανείς από τους δύο δεν ξέρει ακόμη, ότι η Θοδώρα θα είναι εκείνη που θα ανάψει το φυτίλι της ολέθριας σύγκρουσής τους που θα οδηγήσει στο θάνατο του Πέτρου. Στέλλα και Αργυρώ αντιμέτωπες και διπλός εφιάλτης για τον Μανόλη.\nΠες τα Μανόλη\nΟ Νικηφόρος αποκαλύπτει στο Μανόλη την ύπαρξη του δεσμού του Μαθιού και εκείνος επειδή γνωρίζει την αλήθεια, όλο του το γυροφέρνει για να «φωτογραφίσει» τη μάνα του, αλλά ο φίλος του δεν καταλαβαίνει. Από την άλλη πλευρά ο δύσμοιρος Μανόλης, δέχεται την πίεση του αστυνόμου που τον ρωτά ξεκάθαρα αν ξέρει ποιος είναι ο δολοφόνος του Στεφανή, τώρα που βρέθηκε ένας ύποπτος που διέπραξε και άλλο φόνο. Άχνα πάλι ο Μανόλης. Δεν ξέρω, δεν είδα, δεν απαντώ. Δεν θα αργήσει όμως η στιγμή που η αδελφή του θα τον παγιδεύσει. Σε έναν από τους εφιάλτες του θα αρχίσει να αναφέρει καθ’υποβολή της αδελφής του το όνομα του Πέτρου. Εκείνη θα χρησιμοποιήσει αυτό το στοιχείο για να κάψει τον πρώην σύντροφό της. Αυτή η εμπλοκή θα σημάνει τελικά και την αρχή του τέλους για τον νεαρό Βρουλάκη. Ο Αστέρης που δεν αντέχει άλλο τη κόντρα τους εξαιτίας της Αργυρώς, μόλις το μάθει θα τρέξει να του ζητήσει το λόγο και έτσι θα γίνει χωρίς να το θέλει ο δολοφόνος του. Και λέμε χωρίς να το θέλει γιατί στην προσπάθεια να αφοπλίσει τον θυμωμένο Πέτρο, το όπλο θα εκπυρσοκροτήσει και θα τον σκοτώσει. Αυτό το γεγονός θα επισκιάσει όλα τα άλλα. Ακόμη και την ανακάλυψη της ταυτότητας του ‘Αγγελου.\nΤο σοκ της Καλλιόπης\nΣτην εξέταση που κάνει στο ιατρείο του ‘Αγγελου η Καλλιόπη γουρλώνει όπως είδαμε και στο τρέιλερ τα μάτια της, όταν βλέπει το σταυρουδάκι που φορά. Είναι το δικό της δώρο στο παιδί της Ανθούλας. Δηλαδή σε εκείνον. Η ώρα που θα τον δεχθεί στο σπίτι της έφτασε και μάλιστα η στιγμή που θα τα πεί όλα στα παιδιά της. Η γενναιοδωρία της θα φτάσει μέχρι και να δώσει ένα μέρος της περιουσίας των Σταματάκηδων στον ‘Αγγελο, κάτι που δεν αρέσει στο Μαθιό. Η γιαγιά Ειρήνη πληροφορείται από την Καλλιόπη τις νέες εξελίξεις και σοκάρεται επίσης. Ενώ σήμερα θα τη δούμε να κάνει παρατήρηση στη νύφη της γιατί έχει καταλάβει το δεσμό της και τα νυχτοπερπατήματα με τον αστυνόμο, θα πρέπει τώρα να βρεί το κουράγιο να της πεί την αλήθεια για τον άντρα της. Για το παιδί, για την Ανθούλα, για την αρχή της βεντέτας. Για το μεγάλο αγκάθι που υπάρχει εν αγνοία τους, ανάμεσα στον Αστέρη και την Αργυρώ.\nΚαι τώρα που είπαμε για την Αργυρώ, θα τη δούμε σήμερα να πηγαίνει να παρακαλέσει τη Στέλλα να μην πραγματοποιήσει την απειλή της, να μη πεί δηλαδή στην Καλλιόπη για το δεσμό της με τον Αστέρη. Η Στέλλα λέει πως δεν θα το κάνει, αλλά την εξευτελίζει με τα λόγια της μιλώντας για διπλή προδοσία. Και επειδή το λαικό ρητό λέει πως ο έρωτας με έρωτα περνάει, πολύ σύντομα την πόρτα του δικηγορικού γραφείου της Στέλλας θα χτυπήσει ο ‘Αγγελος ζητώντας μια νομική συμβουλή. Και κάπως έτσι θα ξεκινήσει το ειδύλλιό τους. Δηλαδή η Στέλλα θα κάνει δεσμό με τον πρώτο ξάδελφο του πρώην της. Λαμπρά.\nΟ αστυνόμος προσπαθώντας να εξιχνιάσει τη νεα δολοφονία θα ξανανοίξει την υπόθεση του Στεφανή και θα ζητήσει από το Μανόλη να πει την αλήθεια\nΗ Μαρίνα θα μάθει πολύ σύντομα από την πεθερά της, την απιστία του άντρα της και αυτό είναι κάτι που θα την συγκλονίσει\nΗ Καλλιόπη αφήνει προς το παρόν ήσυχη τη Βασιλική και ασχολείται μόνο με την υπόθεση του ‘Αγγελου τον οποίο καλωσορίζει στην οικογένειά της\nΟ Νικηφόρος πριν μάθει το δεσμό της μητέρας του, θα μάθει την απιστία του πατέρα του. Ο κόσμος του θα γκρεμιστεί και θα στηριχτεί για μια ακόμη φορά από το Μαθιό\nΈνα μικρό ατύχημα με το αυτοκίνητο, θα φέρει τον ‘Αγγελο στην πόρτα του γραφείου της Στέλλας και έτσι θα ξεκινήσει η γνωριμία τους\nΗ γιαγιά Ειρήνη θα είναι το τραγικό πρόσωπο των ημερών. Τώρα που έχει ανακαλύψει το δεσμό της νύφης της με τον αστυνόμο, ανακαλύπτει πως έχει ένα ακόμη εγγόνι. Και αναγκάζεται να πεί την αλήθεια στη Μαρίνα\nTags: CELEBRITIES, GOSSIP, TV, VIRAL, VIRAL GOSSIP


Ο Ιανουάριος θεωρείται δικαίως, ένας δοκιμαστικός μήνας. Ακόμα δεν έχει δοθεί η ευκαιρία να κυκλοφορήσεις όπως θέλεις, να περάσεις χρόνο με τα αγαπημένα σου πρόσωπα και φυσικά, να αξιοποιήσεις τα νέα αποκτήματα της γκαρνταρόμπας σου – αποκτήματα/λάφυρα του ατελείωτου online shopping στο οποίο οδήγησε ο, τρόπον τινά, οικειοθελής εγκλεισμός.\nΠαρ’όλα αυτά, τα μέτρα χαλαρώνουν, η μουσική επιστρέφει και ο πιο γλυκός μήνας του χειμώνα είναι προ των πυλών. Τί σημαίνει αυτό; Πως τα ανερχόμενα ραντεβού και οι έξοδοι είναι κάτι περισσότερο από σίγουρο σενάριο.\nΑν λοιπόν, έχεις ξεχάσει όλη τη διαδικασία ένος date night – τί φοράς, πώς, πού θα κυκλοφορήσεις; Τότε συνέχισε να διαβάζεις.\nΠαρακάτω σου έχω 6 εύκολα dress code που θα τα ευχαριστηθείς όσο τίποτα.\nΜε κάποιες επιρροές από την Carrie του And Just Like That και λίγο από το Emily in Paris, η πλισέ φούστα είναι κάτι παραπάνω από must.. Δίνει έναν άκρως θυληκό αέρα ενώ παραμένει άνετη. Τόλμησε ένα έντονο χρώμα όπως το φούξια ή μια μεταλλιζέ υφή μαζί με τα αγαπημένα σου τακούνια ή ακόμη και skneakers. Εξάλλου, δεν υπάρχει πιο δυναμικό συναίσθημα από αυτό.\nΑν μάλιστα, συνδυάσεις τη φούστα με ένα όμορφο knitwear κομμάτι, όπως ένα πουλόβερ, το αποτέλεσμα είναι ακόμα πιο classy!\nΑκόμα κι αν οι θερμοκρασίες παραμένουν χαμηλές, ένα βαμβακερό εφαρμοστό φόρεμα σε neutral απόχρωση, μαζί με ένα οπακ καλσόν, είναι ό,τι καλύτερο για να νιώσεις κομψή στο ραντεβού σου. Η λεπτομέρεια που θα ανεβάσει όλο το σύνολο, είναι το γκρι oversized σακάκι που θα ισοσταθμίσει ένα στενό φόρεμα.\nΦΟΡΕΣΕ ΤΟ ΟΠΩΣ ΤΑ 90’S\nΣε περίπτωση που η περίσταση απαιτεί ένα πιο βραδυνό ένδυμα, η πασαρέλα του 1992 είναι εδώ για να σε εμπνεύση. Αντικατέστησε το little black dress με ένα χρωματιστό και κάνε την ανατροπή. Εννοείται πως το πανωφόρι σου, είτε faux fur γούνα είτε παλτό, εκτός από ζεστασιά θα σου χαρίσει κι έναν elegant αέρα.\nΤα bistro και τα μικρά cafè, εκτός από in στέκι, είναι και υπέροχη ιδέα για ένα ραντεβού. Εδώ το dress code συστήνει ένα πιο casual outfit δίχως αυτό να σημαίνει “βαρετό”. Το κλειδί σε αυτήν την περίπτωση είναι η γλυκειά χρωματική παλέτα, όπως για παράδειγμα, μπορντό, camel, ροζ, καφέ κλπ. Έτσι, φόρεσε το αγαπημένο σου τζιν παντελόνι με μαι camel ζακέτα μάλλινη.\nΠοιός είπε πως η σαλοπέτα δεν ενδείκνυται για μία βόλτα με αυτόν που σε ενδιαφέρει; Αν πρόκειται για μία σαλοπέτα σε στιλ φορέματος συνδυασμένη με ένα παστέλ πουλόβερ, αρβυλάκια και κομψά σκουλαρίκια, αποτελεί το πιο cool outfit που ταιριάζει σε όλες τις ώρες.\nΕύκολα και trendy είναι τα ταγιέρ και τα κοστούμια. Λύνουν τα όποια διλλήματα και είναι ένα συγκροτημένο και προσεγμένο ouifti. Γιατί λοιπόν να μην επενδύσεις σε ένα βελούδινο σετ, για αυτό το κάτι παραπάνω;\nΌποιο σύνολο και να επιλέξεις από τα παραπάνω, να θυμάσαι πως το να είσαι άνετη είναι σημαντικό.\nΆρα τελικά, it’s a date?


Articles - ΕΝΗΜΕΡΩΣΗ - ΔΙΑΓΩΝΙΣΜΟΙ - Αρχιτεκτονικός Διαγωνισμός Ιδεών\nΠροκήρυξη αρχιτεκτονικού διαγωνισμού ιδεών αξιοποίησης 46 στρεμμάτων του πρώην νεκροταφείου Νεαπόλεως Νίκαιας. (Υποβολή μελετών έως 9 Σεπτεμβρίου 2016)\nΑντικείμενο του διαγωνισμού είναι η ανάδειξη ιδεών για την ανάπλαση του χώρου του πρώην Δημοτικού Κοιμητηρίου Νεαπόλεως του Δήμου Νίκαιας - Αγίου Ιωάννη Ρέντη, από αρχιτεκτονική, πολεοδομική, λειτουργική, αισθητική, τεχνική και περιβαλλοντική άποψη. Δικαίωμα συμμετοχής στο διαγωνισμό έχουν φυσικά ή νομικά πρόσωπα, τα οποία κατέχουν την από το Νόμο οριζόμενη άδεια άσκησης επαγγελματικής δραστηριότητας στην Ελλάδα ή σε άλλο κράτος, σύμφωνα με το άρθρο 14 παρ. 5, 6 και 7 του Ν.3316/05: Αρχιτέκτονα μηχανικού, για την εκπόνηση της αρχιτεκτονικής μελέτης.\nΑνοικτός Αρχιτεκτονικός Διαγωνισμός Ιδεών, ενός σταδίου, μιας κατηγορίας μελετών κατά την έννοια του άρθρου 1, παράγραφος 2 της με αρ. Πρωτ. Οικ. 26804/16.06.2011 απόφασης του Υπουργού Π. ΕΝ. «Νέο πλαίσιο διενέργειας των αρχιτεκτονικών διαγωνισμών και γενικά των διαγωνισμών μελετών με απονομή βραβείων» (ΦΕΚ1427/Β΄/16.06.2011), και διενεργείται με ανοιχτή διαδικασία σύμφωνα με την ισχύουσα νομοθεσία.\nΗ κριτική επιτροπή θα αξιολογήσει, κατατάξει και οργανώσει, ιεραρχικά τις προτάσεις σύμφωνα με τις ακόλουθες διαδικασίες και τα αντίστοιχα κριτήρια που αναφέρονται αναλυτικά στους όρους της διακήρυξης.\nΚαταληκτική προθεσμία υποβολής μελετών ορίζεται η 9 Σεπτεμβρίου 2016 ημέρα Παρασκευή και ώρα 14:00. Η υποβολή των μελετών θα πραγματοποιηθεί στα γραφεία του Δήμου Νίκαιας - Αγ. Ι. Ρέντη σε εργάσιμες ημέρες και ώρες 10:00-14:00., οδός Γερβασίου Γρεβενών 5-7, Τ.Κ. 18450, Νίκαια, 2ος όροφος.\nΣτο Διαγωνισμό θα απονεμηθούν συνολικά τα παρακάτω χρηματικά βραβεία\n1ο Βραβείο 18.500 €\n2ο Βραβείο 13.300 €\n3ο Βραβείο 8.200 €\nΔήμος Νίκαιας - Αγίου Ιωάννη Ρέντη, Διευθύνουσα Υπηρεσία - Σημείο επαφής: Διεύθυνση Τεχνικών Υπηρεσιών\nΤαχ. Δ/νση: Γερβασίου Γρεβενών 5-7, Τ.Κ. 184 50, Νίκαια, 2ος όροφος\nΤηλ : 213-2075303, 259, Fax : 213-2075293\nE-mail : dtexniki@nikaia-rentis.gov.gr


ΠΑΚ-ΕΛΤΑ: Στην κυκλοφορία δόθηκε η μεγαλύτερη σήραγγα στον κόσμο\nΈχει μήκος 57 χιλιομέτρων και διασχίζει βουνό στις Άλπεις\nΗ μεγαλύτερη σήραγγα στον κόσμο, που φιλοδοξεί να δημιουργήσει έναν νέο άξονα σιδηροδρομικών μεταφορών βορρά-νότου στην Ευρώπη, δόθηκε σήμερα στην κυκλοφορία στην Ελβετία. Η σήραγγα GBT (Σήραγγα Βάσης Γκοτάρ), μεταξύ των πόλεων Ζυρίχη και Λουγκάνο, έχει μήκος ...\n57 χιλιομέτρων και διασχίζει το βουνό Σεν Γκοτάρ στις Άλπεις.\nΑναρτήθηκε από ΠΑΚ ΕΛΤΑ στις 21:23 Ετικέτες Ενημέρωση, Κόσμος


ΚΑΡΛΣΡΟΥΗ - ΑΝΝΟΒΕΡΟ 27/11/2021 | Προγνωστικά | Ανάλυση | Στατιστικά | Τζίροι | Youbet.gr\n27/11/2021 - BBBank Wildpark\nΚΩΔΙΚΟΣ ΟΠΑΠ: 187\n2/4 τελευταία παιχνίδια τους έληξαν ισόπαλα\n3/5 πιο πρόσφατες αναμετρήσεις τους ολοκληρώθηκαν με εύρος 2-3 τερμάτων\nΗ Καρλσρούη φιλοξενεί το Αννόβερο στο "Βίλντπαρκσταντιον" στο πλαίσιο της 15ης αγωνιστικής της δεύτερης κατηγορίας της Γερμανίας, με το σετ των αποδόσεων, στο κουπόνι στοιχήματος, να είναι ισορροπημένο.\nΠραγματοποίησε μια ακόμα μέτρια εμφάνιση στη Βαυαρία κόντρα στην Ίνγκολσταντ και δεν μπόρεσε να κερδίσει ούτε την ουραγό, φεύγοντας με το βαθμό μετά το τελικό 1-1. Οι γηπεδούχοι πήραν το προβάδισμα στο ημίωρο με το αυτογκόλ του Κόμπαλντ, ωστόσο λίγο πριν τη λήξ του πρώτου 45λέπτου, οι φιλοξενούμενοι έφεραν το παιχνίδι στα ίσα με το τέρμα του Κότερ. Στην επανάληψη ο ρυθμός δεν ήταν ο ίδιος, με τις δυο ομάδες να δημιουργούν ελάχιστα και το σκορ να παραμένει μέχρι το φινάλε.\nΌσο πάει και απογοητεύει όλο και περισσότερο το σύνολο του Κρίστιαν Άιχνερ που είχε ως μοναδικό στόχο την κατάκτηση των τριών βαθμών κόντρα στην υποδεέστερη νεοφώτιστη. Δέχεται υπερβολικά εύκολα γκολ η ομάδα του 38χρονου Γερμανού προπονητή και αυτό της έχει κοστίσει σε πολλά παιχνίδια, έχοντας υποχωρήσει σημαντικά στο βαθμολογικό πίνακα. Ετοιμάζεται να υποδεχθεί μια σχετικά ισοδύναμη ομάδα, η οποία όμως βρίσκεται σε περίοδο φόρμας και θα ψάξει ακόμα και το διπλό.\nΣτοιχηματική ανάλυση: Έχει επαληθεύσει το αμφίσκορο σε 12 από τα 13 τελευταία παιχνίδια της. Δες το σε απόδοση 1,61 στην Bet365.\nΕίχε σωστό αγωνιστικό πλάνο και κατάφερε, κλείνοντας καλά τους χώρους, να περιορίσει την επιθετική ορμή της Πάντερμπορν και να πάρει το βαθμό μετά το τελικό αποτέλεσμα δίχως τέρματα. Οι φιλοξενούμενοι ήταν εκείνοι που είχαν την πρωτοβουλία των κινήσεων και προσπαθούσαν να απειλήσουν, όμως οι γηπεδούχοι είχαν καλή διάταξη στον αγωνιστικό χώρο. Στην επανάληψη το Αννόβερο ανέβασε στροφές και προσπάθησε να δημιουργήσει, ωστόσο το αποτέλεσμα παρέμεινε μέχρι το φινάλε.\nΤρίτο διαδοχικό ισόπαλο αποτέλεσμα για την ομάδα του Γιαν Τσίμερμαν που μπορεί να δείχνει μια μικρή δυσκολία στο δημιουργικό κομμάτι και να μην σκοράρει με ευχέρεια, όμως έχει περιορίσει κατά πολύ και τις φάσεις που δέχεται, παίζοντας πιο «σφιχτά». Ταξιδεύει στη Βάδη, γνωρίζοντας πως δεν βρίσκεται και στην καλύτερη περίοδο η προσεχής της αντίπαλος, έτσι φιλοδοξεί να φύγει με βαθμολογικό όφελος.\nΣτοιχηματική ανάλυση: Με εύρος 2-3 τερμάτων, έληξαν τρεις από τις πέντε πιο πρόσφατες αναμετρήσεις της, προγνωστικό που προσφέρεται σε απόδοση 2,05 στην Bwin.\nΕκτίμηση: Σίγουρα είναι πιο φορμαρισμένοι οι φιλοξενούμενοι, όμως δεν μας πείθουν ιδιαίτερα για το διπλό. Πάμε στα γκολ εκατέρωθεν, που συναντάται συχνά και στα παιχνίδια των γηπεδούχων.\nΤο σημείο Under 2,5 γκολ επιβεβαιώθηκε στους 6 από τους 8 τελευταίους αγώνες ανάμεσα σε ΚΑΡΛΣΡΟΥΗ και ΑΝΝΟΒΕΡΟ την τελευταία 10ετία ανεξαρτήτως έδρας και διοργάνωσης, ενώ Under 2,5 γκολ σημειώθηκαν στους 5 από τους 6 τελευταίους αγώνες ανάμεσά τους την τελευταία 10ετία σε Γερμανία : Μπουντεσλίγκα 2 ανεξαρτήτως έδρας\nΤο σημείο No Goal επιβεβαιώθηκε στους 6 από τους 8 τελευταίους αγώνες ανάμεσα σε ΚΑΡΛΣΡΟΥΗ και ΑΝΝΟΒΕΡΟ την τελευταία 10ετία ανεξαρτήτως έδρας και διοργάνωσης, ενώ No Goal ήρθαν οι τελευταίοι 4 από τους 5 αγώνες ανάμεσα σε ΚΑΡΛΣΡΟΥΗ και ΑΝΝΟΒΕΡΟ με ΚΑΡΛΣΡΟΥΗ γηπεδούχο την τελευταία 10ετία ανεξαρτήτως διοργάνωσης\nΜετράει 5 συνεχόμενα Goal/Goal στη διοργάνωση εντός έδρας, ενώ το σημείο Goal/Goal επιβεβαιώνει σε 10 σερί αγώνες ανεξαρτήτως έδρας σε Γερμανία : Μπουντεσλίγκα 2\nΤο σημείο Goal/Goal επιβεβαιώνει στους 5 από τους 5 τελευταίους αγώνες της εντός έδρας σε Γερμανία : Μπουντεσλίγκα 2\nUnder 1,5 2 - 14% 5 - 36%\nOver 1,5 12 - 86% 9 - 64%\nUnder 3,5 8 - 57% 12 - 86%\nOver 3,5 6 - 43% 2 - 14%\nGoal/Goal 11 - 79% 5 - 36%\nNo Goal 3 - 21% 9 - 64%\n0-1 γκολ 2 - 14% 5 - 36%\n4-6 γκολ 6 - 43% 2 - 14%


ΚΩΝΣΤΑΝΤΙΝΟΥΠΟΛΗ 7ημ ΟΔΙΚΩΣ (EXPRESS) | www.pamepaketo.gr\nHome » ΚΩΝΣΤΑΝΤΙΝΟΥΠΟΛΗ 7ημ ΟΔΙΚΩΣ (EXPRESS)\nΚΩΝΣΤΑΝΤΙΝΟΥΠΟΛΗ 7ημ ΟΔΙΚΩΣ (EXPRESS)\nΑΝΑΧΩΡΗΣΕΙΣ: 27/9, 4, 18, 24/10, 15/11, 6/12\n1η & 2η μέρα: Αθήνα & Απευθείας Μεταφορά στη Κωνσταντινούπολη - Μπαλουκλί – Μονή Χώρας\nΑναχώρηση από Αθήνα στις 18.00 το απόγευμα με το πούλμαν με προορισμό την Κωνσταντινούπολη, μοναδική πόλη στον κόσμο που μοιράζεται σε δύο ηπείρους και είναι σύνδεσμος μεταξύ Ανατολής και Δύσης , μεταξύ του παρελθόντος και του παρόντος. Άφιξη την επόμενη ημέρα το πρωί &. και η σημερινή ημέρα θα ξεκινήσει με επίσκεψη στην Παναγιά την Μπαλουκλιώτισσα και τη Μονή της Χώρας ,με τα περίφημα ψηφιδωτά που σώζονται στους εσω και έξω νάρθηκες. Άφιξη στο ξενοδοχείο .Δείπνο & διανυκτέρευση.\n3η μέρα: Κωνσταντινούπολη – Ξενάγηση\n4η μέρα: Κωνσταντινούπολη – Ντολμά Μπαχτσέ-Αιγυπτιακή αγορά – Κλειστή αγορά Κρουαζιέρα στο Βόσπορο\nΜπουφέ πρωινό και η σημερινή μας ημέρα θα ξεκινήσει με επίσκεψη στα ανάκτορα του Ντολμά Μπαχτσέ. Έπειτα θα συνεχίσουμε με επίσκεψη στην αγορά των Μπαχαρικών ( Αιγυπτιακή αγορά ) Misir Carsιsi και στο γραφικό και πολύβουο Καπαλί Τσαρσί (Capali Carsisi) -την Σκεπαστή Αγορά- με τους 100 δρόμους και τα 4.000 καταστήματα. Στην συνέχεια θα απολαύσουμε μια κρουαζιέρα στις όχθες του Βοσπόρου. Επιστροφή στο ξενοδοχείο και το υπόλοιπο της ημέρας στην διάθεσή σας. Δείπνο & Διανυκτέρευση.\n5η μέρα: Κωνσταντινούπολη – Πριγκιπόννησα\n6η & 7η μέρα: Κωνσταντινούπολη –– Πατριαρχείο – Παναγία Βλαχερνών – Αθήνα\nΜπουφέ πρωινό στο ξενοδοχείο . θα επισκεφτούμε το Πατριαρχείο όπου θα δούμε το ναό του Αγ. Γεωργίου, την Κλειστή Πύλη , το χώρο μαρτυρίου του Πατριάρχη Γρηγορίου Ε. θα συνεχίσουμε με επίσκεψη στην Παναγία των Βλαχερνών -όπου εψάλη για πρώτη φορά ο Ακάθιστος Ύμνος το 626 μ.Χ Εν συνεχεία θα αναχωρήσουμε οδικώς για την Ελλάδα . Άφιξη στην Αθήνα την επόμενη το πρωί.\nΤα 4 γεύματα ή δείπνα θα είναι είτε εντός ξενοδοχείου είτε σε τοπικά εστιατόρια .\nΚΩΝΣΤΑΝΤΙΝΟΥΠΟΛΗ ( ΟΔΙΚΗ - EXPRESS )\nΞενοδοχείο 4* στη Κων/πολη\nΔ Ω Ρ Ο !!!! Τέσσερα ( 4 ) γεύματα ή δείπνα στην Κωνσταντινούπολη εντός ή εκτός ξενοδοχείου ως αναφέρονται στο πρόγραμμα.


Ανέλαβε δράση ο εργολάβος για την κατασκευή του πάρκου ευαισθητοποίησης για τη φυτοποικιλότητα στην Κοινότητα Καρδίας – Δήμος Θέρμης\nΑρχική Ανακοινώσεις, Δελτία Τύπου, ΕνημέρωσηΑνέλαβε δράση ο εργολάβος για την κατασκευή του πάρκου ευαισθητοποίησης για τη φυτοποικιλότητα στην Κοινότητα Καρδίας\nΑνέλαβε δράση ο εργολάβος για την κατασκευή του πάρκου ευαισθητοποίησης για τη φυτοποικιλότητα στην Κοινότητα Καρδίας\nΞεκίνησε τις εργασίες κατασκευής του πάρκου ευαισθητοποίησης για τη φυτοποικιλότητα στην Κοινότητα Καρδίας, ο ανάδοχος εργολάβος, το οποίο όπως είναι γνωστό βρίσκεται επί των οδών Στρατηγού Καρατάσου, Νίκης, Αλ. Υψηλάντη και Β. Γεωργίου Α’, διαθέτει συνολική επιφάνεια 3.340 τμ, αναπτύσσεται σε δύο οριζόντια επίπεδα και είναι συνολικού προϋπολογισμού 282.000,00 ευρώ. Πρόκειται για ένα σημαντικό έργο, ενταγμένο στο INTERREG και ο συνδυασμός δραστηριοτήτων του ποδοσφαιρικού γηπέδου της Καρδίας και του Πάρκου Ευαισθητοποίησης για την φυτοποικιλότητα, που βρίσκεται ακριβώς κάτω από το γήπεδο και περιλαμβάνει και παιδική χαρά, θα δώσει στα παιδιά μας και τους νέους μας, ποικιλία επιλογών δημιουργικής έκφρασης και δραστηριότητας.\nΣυγκεκριμένα με τη λειτουργία του το πάρκο θα δώσει μεταξύ άλλων την ευκαιρία στους νέους μας και τα παιδιά μας να γνωρίσουν τα φυτά της προστατευόμενης περιοχής, χωρίς να απαιτείται συλλογή τους, να αντλήσουν ικανοποίηση από την κατάκτηση βασικών γνώσεων και από την αναγνώριση των φυτών στη φύση, ενώ θα ενθαρρυνθούν ως προς την εφαρμογή ενός κώδικα ορθής συμπεριφοράς προς τη φύση. Παράλληλα το πάρκο, με την ολοκλήρωσή και παράδοσή του, σε έξι περίπου μήνες από τώρα, θα συμβάλει αποφασιστικά στην αναβάθμιση της ποιότητας ζωής των κατοίκων της Κοινότητας Καρδίας, οι οποίοι πλέον θα απολαμβάνουν ένα νέο “στολίδι” για τον τόπο τους μετά το νέο ποδοσφαιρικό γήπεδο που παραδόθηκε τον περασμένο χρόνο στους χρήστες του.\nΑναλυτικά οι εργασίες που θα πραγματοποιηθούν στο χώρο το επόμενο εξάμηνο, μεταξύ άλλων, περιλαμβάνουν την οριοθέτησή του και την τοποθέτηση ξύλινης περίφραξης. Το πάρκο θα διαθέτει δύο εισόδους που θα κλείνουν με ξύλινη πόρτα. Εσωτερικά θα διαμορφωθεί ένας διάδρομος που θα ενώνει τις δύο εισόδους ενώ προβλέπεται και η δημιουργία καθιστικού χώρου με παγκάκια και κιόσκι καθώς και περιοχή επιδαπέδιου παιχνιδιού ( π.χ. κουτσό, τρίλιζα). Ο χώρος αυτός θα γειτνιάζει με την προβλεπόμενη περιοχή παιχνιδιών παιδικής χαράς, η οποία θα είναι σύγχρονων προδιαγραφών, θα διαθέτει ελαστικό τάπητα ασφαλείας και τρία νέα παιχνίδια.